cyanic-selkie/wikianc huggingface dataset:
അച്ചുവേട്ടന്റെ വീട്
നെടുമുടിവേണു, ബാലചന്ദ്രമേനോൻ, രോഹിണി ഹട്ടങ്കടി തുടങ്ങിയവർ പ്രധാനവേഷങ്ങളിൽ അഭിനയിച്ച് 1987-ൽ പുറത്തിറങ്ങിയ മലയാളചലച്ചിത്രമാണ് അച്ചുവേട്ടന്റെ വീട്. ബാലചന്ദ്രമേനോൻ തന്നെയാണ് രചനയും സംവിധാനവും നിർവ്വഹിച്ചത്. എ.വി. ഗോവിന്ദൻകുട്ടിയാണ് ചിത്രത്തിന്റെ നിർമ്മാതാവ്. ചിത്രത്തിന്റെ ഗാനരചന എസ്. രമേശൻ നായരും സംഗീതസംവിധാനം വിദ്യാധരനും നിർവ്വഹിച്ചിരിക്കുന്നു. ഈ ചിത്രത്തിന് പശ്ചാത്തലസംഗീതം പകർന്നത് മോഹൻ സിത്താര ആണ്.
കഥാതന്തു
അച്യുതൻനായർ (നെടുമുടിവേണു) പത്തനാപുരത്തിൽ നിന്ന് തിരുവനന്തപുരത്തേക്ക് കുടുംബസമേതം താമസം മാറുന്നു. പുതിയ വാടകവീടിനു സമീപത്തെ മെൻസ് ഹോസ്റ്റൽ വിദ്യാർഥികൾ അദ്ദേഹത്തിന് ബുദ്ധിമുട്ടുകൾ ഉണ്ടാക്കുന്നു. അതിലെ പ്രധാനി, ക്യാപ്റ്റൻ എന്നറിയപ്പെടുന്ന വിപിൻ (ബാലചന്ദ്രമേനോൻ) ആണ് പ്രശ്നങ്ങൾക്ക് ചുക്കാൻ പിടിക്കുക. ഒരു ദിവസം വിപിനുമായുള്ള സംഘർഷത്തിനു ശേഷം അച്യുതൻനായർ ഹൃദയാഘാതം മൂലം മരിക്കുന്നു. അതിനു ശേഷം വിപിൻ ആകെ മാറുന്നു. അച്യുതൻനായരുടെ ഭാര്യയായി രോഹിണി ഹട്ടങ്കടി വേഷമിട്ടു.
പുറത്തേക്കുള്ള കണ്ണികൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:വിദ്യാധരൻ സംഗീതം പകർന്ന ചലച്ചിത്രങ്ങൾ
വെന്ദ ഭാഷ
ട്ഷിവെന്ദ അല്ലെങ്കിൽ ലുവെന്ദ എന്നൊക്കെ അറിയപ്പെടുന്ന ഒരു ബാൺടു ഭാഷയാണ് വെന്ദ. ദക്ഷിണാഫ്രിക്കയിലെ ഔദ്യോഗികഭാഷകളിലൊന്നാണിത്. ദക്ഷിണാഫ്രിക്കയുടെ വടക്കുഭാഗത്തെ ലിംപോപ്പോ പ്രവിശ്യയിലെ വെന്ദ ജനത സംസാരിക്കുന്ന ഭാഷയാണ്. സിംബാബ്‌വേയിലെ ലെംബാ ജനതയും ഈ ഭാഷ സംസാരിച്ചുവരുന്നു. വെന്ദ ഭാഷ ബോട്സ്വാന, സിംബാബ്‌വേ എന്നിവിടങ്ങളിലെ കലങ്ങ ഭാഷയുമായി ബന്ധമുള്ള ഭാഷയാണ്. വർണ്ണവിവേചനകാലത്ത് ദക്ഷിണാഫ്രിക്കയിലെ വെന്ദാ ജനതയും കറുത്തവംശജർക്കായി ആഫ്രിക്കൻ സർക്കാർ തിരിച്ച ബാണ്ടുസ്താൻ പ്രവിശ്യകളിൽ പെട്ടുപോയിരുന്നു.
അവലംബം
വർഗ്ഗം:ആഫ്രിക്കയിലെ ഭാഷകൾ
മുംബൈ സബർബൻ ജില്ല
മഹാരാഷ്ട്ര സംസ്ഥാനത്തെ കൊങ്കൺ ഡിവിഷനിൽ ഉള്ള ഒരു ജില്ലയാണ് മുംബൈ സബർബൻ. ബാന്ദ്ര ആണ് ഇതിന്റെ ആസ്ഥാനം. കുർള, അന്ധേരി, ബോറിവലി എന്നീ മൂന്ന് ഭരണവിഭാഗങ്ങൾ ഉൾപ്പെടുന്നതാണ് മുംബൈ സബർബൻ ജില്ല. മുംബൈ സിറ്റി, മുംബൈ സബർബൻ എന്നിങ്ങനെ രണ്ട് ജില്ലകൾ ചേർന്നതാണ് മുംബൈ മെട്രോപോളിസ്.
ബാന്ദ്ര മുതൽ ദഹിസർ വരെയും കുർള (ചുനാഭട്ടി) മുതൽ മുളുണ്ട് വരെയും കുർള മുതൽ ട്രോംബേ ഉൾക്കടൽ വരെയും ഈ ജില്ല വ്യാപിച്ചു കിടക്കുന്നു. ഈ ജില്ലക്ക് 446 ചതുരശ്രകിലോമീറ്റർ വിസ്തൃതിയുണ്ട്. മഹാരാഷ്ട്രയിലെ ഏറ്റവും ചെറിയ രണ്ടാമത്തെ ജില്ലയാണ് ഇത്. മിഠി നദിയാണ് പ്രധാന നദി.
ജനസംഖ്യ
ജനസംഖ്യയുടെ കാര്യത്തിൽ രാജ്യത്തെ ഏറ്റവും വലിയ ജില്ലകളിലൊന്നാണ് മുംബൈ സബർബൻ ജില്ല. 2011 ലെ സെൻസസ് അനുസരിച്ച് നിലവിലെ ജനസംഖ്യ 9,332,481 ആണ്. ഇത് ഏകദേശം പടിഞ്ഞാറൻ ആഫ്രിക്കയിലെ ബെനിൻ എന്ന രാജ്യത്തിലേതിന് തുല്യമാണ്. ചതുരശ്ര കിലോമീറ്ററിന് 25,291.28 ജനസാന്ദ്രത ഉണ്ട്. 2001-2011 കാലഘട്ടത്തിൽ ജനസംഖ്യ വളർച്ചാ നിരക്ക് 8.01 ശതമാനമായിരുന്നു. 1000 പുരുഷന്മാർക്ക് 857 സ്ത്രീകൾ എന്നതാണ് ഈ ജില്ലയിലെ ലിംഗ അനുപാതം. സാക്ഷരതാ നിരക്ക് 90.9%. ആണ്.
ചരിത്രം
1990 ഒക്ടോബർ 1 നാണ് മുംബൈ സബർബൻ ജില്ല രൂപീകരിക്കപ്പെട്ടത്. മുംബൈ സിറ്റി, മുംബൈ സബർബൻ എന്നിങ്ങനെ രണ്ട് ജില്ലകളായി വിശാല മുംബൈ വേർതിരിക്കപ്പെട്ടു.
അവലംബം
വർഗ്ഗം:മുംബൈ വർഗ്ഗം:മഹാരാഷ്ട്രയിലെ ജില്ലകൾ
അർപ്പാനെറ്റ്
അഡ്വാൻസ്ഡ് റിസർച്ച് പ്രോജക്ട് ഏജൻസി നെറ്റവർക്ക് അഥവാ അർപ്പാനെറ്റ് ഇന്റർനെറ്റിന്റെ മുൻഗാമികളിലൊന്നായ കമ്പ്യൂട്ടർ ശൃംഖലയാണ്. അമേരിക്കൻ പ്രതിരോധ വകുപ്പിന്റെ കീഴിൽ ഉദയം കൊണ്ട അർപ്പാനെറ്റിന്റെ സ്ഥാപിത ലക്ഷ്യം പ്രതിരോധ രംഗത്തെ വികസനങ്ങൾ സർവകലാശകളിലേക്കും അവയിലൂടെ സമൂഹത്തിലേക്കും എത്തിക്കുക എന്നതായിരുന്നു. ഇന്ന് ഇന്റർനെറ്റ് ഉൾപ്പെടെയുള്ള കമ്പ്യൂട്ടർ ശൃംഖലകളിൽ ഉപയോഗിക്കുന്ന TCP/IP പോലെയുള്ള പെരുമാറ്റച്ചട്ടങ്ങൾ (പ്രോട്ടോക്കോളുകൾ), പാക്കറ്റ് സ്വിച്ചിംഗ് സാങ്കേതിക വിദ്യ മുതലായവ ആദ്യമായി പരീക്ഷിച്ചത് അർപ്പാനെറ്റിലായിരുന്നു. അർപ്പാനെറ്റിനുവേണ്ടി TCP/IP വികസിപ്പിച്ചത് ഇന്റർനെറ്റിന്റെ പിതാവായി അറിയപ്പെടുന്ന വിന്റൺ സെർഫും റോബർട്ട് ഇ കാഹനും ചേർന്നാണ്.
ജെ.സി.ആർ. ലിക്ലൈഡറിന്റെ ആശയങ്ങൾ അടിസ്ഥാനമാക്കി ബോബ് ടെയ്‌ലർ വിദൂരത്തുള്ള കമ്പ്യൂട്ടറുകളിലേക്ക് പ്രവേശനം സാധ്യമാക്കുന്നതിനായി 1966 ൽ അർപ്പാനെറ്റ് പദ്ധതി ആരംഭിച്ചു. ടെയ്‌ലർ ലാറി റോബർട്ട്സിനെ പ്രോഗ്രാം മാനേജരായി നിയമിച്ചു. നെറ്റ്‌വർക്ക് രൂപകൽപ്പനയെക്കുറിച്ച് റോബർട്ട്സ് പ്രധാന തീരുമാനങ്ങൾ എടുത്തു. പാക്കറ്റ് സ്വിച്ചിംഗിനായി ഡൊണാൾഡ് ഡേവിസിന്റെ ആശയങ്ങളും രൂപകൽപ്പനകളും അദ്ദേഹം സംയോജിപ്പിച്ചു, പോൾ ബാരനിൽ നിന്ന് വിവരങ്ങൾ തേടി. നെറ്റ്‌വർക്കിനായി ആദ്യത്തെ പ്രോട്ടോക്കോൾ വികസിപ്പിച്ചെടുത്ത ബോൾട്ട് ബെറാനെക്കിനും ന്യൂമാനും നെറ്റ്‌വർക്ക് നിർമ്മിക്കാനുള്ള കരാർ അർപ്പാനെറ്റ് നൽകി. പാക്കറ്റ് നെറ്റ്‌വർക്ക് സാങ്കേതികവിദ്യ വിശകലനം ചെയ്യുന്നതിനുള്ള ഗണിതശാസ്ത്ര രീതികൾ വികസിപ്പിക്കുന്നതിന് റോബർട്ട്സ് യു‌സി‌എൽ‌എയിൽ നിന്നുള്ള ലിയോനാർഡ് ക്ലീൻ‌റോക്കിനെ ഏർപ്പെടുത്തി.
തുടക്കം
1963-ലാണ് അമേരിക്കൻ പ്രതിരോധ വകുപ്പിന്റെ കീഴിലുള്ള അഡ്വാൻസ്ഡ് റിസർച്ച് പ്രോജക്ട് ഏജൻസി ഒരു കമ്പ്യൂട്ടർ ശൃംഖല എന്ന ആശയവുമായി മുന്നോട്ട് വരുന്നത്. ഇവാൻ സതർലാന്റ്, ബോബ് ടെയിലർ എന്നീ കമ്പ്യൂട്ടർ ശാസ്ത്രജ്ഞരെയാണ് ഈ പദ്ധതിക്ക് നേതൃത്വം കൊടുക്കാനായി തിരഞ്ഞെടുത്തത്. അക്കാലത്ത് യൂണിവേഴ്സിറ്റി ഒഫ് കാലിഫോർണിയ, ബെർക്‌ലി, മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി, സാന്റാ മോണിക്കയിലെ സിസ്റ്റം ഡെവലപ്മെന്റ് കോർപ്പറേഷൻ എന്നിവിടങ്ങളിലെ മൂന്ന് കമ്പ്യൂട്ടറുകളെ ബന്ധിപ്പിച്ച് ഒരു ശൃംഖല അർപ്പയുടെ ചിലവിൽ നിലനിൽക്കുന്നുണ്ടായിരുന്നു. ഇതിനുപയോഗിച്ച സാങ്കേതിക വിദ്യയെ കൂടുതൽ ഉപകരണങ്ങൾ ബന്ധിപ്പിക്കാനുതകുന്ന തരത്തിൽ വളർത്തിയെടുക്കുക എന്നതായിരുന്നു പ്രധാന ലക്ഷ്യം. 1968 മധ്യത്തോടെ ടെയിലർ ഇത്തരത്തിലുള്ള ഒരു വൻകിട ശൃംഖലക്കുള്ള പദ്ധതി അർപ്പയ്ക്ക് സമർപ്പിക്കുകയും അവരത് അംഗീകരിക്കുയും ചെയ്തു. ആ വർഷം അവസാനത്തോടെ ശൃംഖലാ നിർമ്മാണത്തിനുള്ള ലേല നടപടികൾ ആരംഭിക്കുകയും ബി ബി എൻ ടെക്നോളജീസ് എന്ന സ്ഥാപനത്തിന് കരാർ ലഭിക്കുകയും ചെയ്തു. ബി ബി എന്നിന്റെ 7 അംഗ സംഘം 1969 ഏപ്രിലിൽ ടെയിലർ വിഭാവനം ചെയ്ത പദ്ധതി നടപ്പിൽ വരുത്താൻ തുടങ്ങി. പ്രൊസസ്സിങ്ങ് ശേഷി കുറഞ്ഞ കമ്പ്യൂട്ടറുകൾ തമ്മിൽ ആശയവിനിമയം നടത്താനായുള്ള ഇന്റർഫേസ് മെസ്സേജ് പ്രൊസസ്സേർസ് അഥവാ ഐ. എം. പി. ( ഇന്നത്തെ റൗട്ടറുകൾ) ഉപയോഗിച്ചുള്ള ശൃംഖലയാണ് ആദ്യം വികസിപ്പിച്ചത്. സെക്കന്റിൽ 50 കിലോ ബിറ്റുകളായിരുന്നു ഇതിന്റെ പരാമാവധി ഡേറ്റാ കൈമാറ്റ വേഗം. ഓരോ ഡാറ്റ പാക്കറ്റുകളേയും കടമെടുത്ത ലൈനുകളിലൂടെ കൈമാറിയിരുന്ന ഈ ശൃംഖല ഒൻപത് മാസങ്ങൾ കൊണ്ട് പ്രവർത്തനത്തിൽ എത്തി.
ആദ്യകാലം
അർപ്പാനെറ്റ് വഴി ആദ്യമായി ഒരു സന്ദേശം അയച്ചത് 1969 ഒക്ടോബർ 29 രാത്രി 10 30 ന് കാലിഫോർണിയ സർവകലാശാലയിലെ ചാർളി ക്ലിനെ എന്ന പ്രോഗ്രാമിംഗ് വിദ്യാർത്ഥിയായിരുന്നു. ലോഗിൻ എന്ന വാക്ക് SDS സിഗ്മ 7 ൽ നിന്ന് സ്റ്റാൻഫോർഡിലെ ജെനിയിലേക്കായിരുന്നു ക്ലിനെ അയക്കാൻ ഉദ്ദേശിച്ചത്. എന്നാൽ വിനിമയത്തിനിടയ്ക്ക് സാങ്കേതിക തടസ്സം നേരിട്ടതിനാൽ 'l', 'o' എന്നീ വാക്കുകൾ മാത്രമേ കൈമാറ്റം ചെയ്യാൻ സാധിച്ചുള്ളു. അങ്ങനെ ലോകത്തിൽ ആദ്യമായി ഒരു ദീർഘദൂര കമ്പ്യൂട്ടർ ശൃംഖല വഴി കൈമാറ്റം ചെയ്ത സന്ദേശം 'lo' എന്ന അക്ഷരക്കൂട്ടമായി. പിന്നീട് അര മണിക്കൂറുകൾക്കു ശേഷം സാങ്കേതികതകരാറുകൾ പരിഹരിച്ചിട്ട് 'login' എന്ന വാക്ക് പൂർണ്ണമായും അയച്ചു. 1969 നവംബർ 21 ന് ഒരു സ്ഥിരമായ ചാനൽ സ്റ്റാൻഫോർഡിനും കാലിഫോർണിയക്കുമിടയിൽ നിലവിൽ വന്നു. ആ വർഷം ഡിസംബറോടെ 4 ഐ എം പികൾ തമ്മിൽ സ്ഥിരമായ ബന്ധം സ്ഥാപിപ്പിക്കപ്പെട്ടു.
വളർച്ചയും പരിണാമവും
1970 മാർച്ചോടെ അർപ്പാനെറ്റ് അമേരിക്കൻ ഐക്യാനാടുകളുടെ കിഴക്കൻ തീരങ്ങളിൽ വരെ എത്തി. മസ്സാച്ചുസെറ്റ്സിലെയും കേംബ്രിഡ്ജിലെയും ബി ബി എൻ കേന്ദ്രങ്ങളിൽ ഐ എം പികൾ സ്ഥാപിച്ചതോടെയായിരുന്നു ഇത്. അതിനുശേഷം അർപ്പാനെറ്റിന്റെ വളർച്ച പെട്ടെന്നായിരുന്നു. 1970 ജൂണിൽ 9 ഐ എം പികൾ ഉണ്ടായിരുന്ന ശൃംഖല 1975 ജൂൺ ആയപ്പോഴേക്കും 57 ഐ എം പികൾ ഉള്ള ഒരു ബൃഹത്ത് ശൃംഖലയായി മാറി. 1981 ആയപ്പോഴേക്കും 213 ഹോസ്റ്റുകളുണ്ടായിരുന്ന അർപ്പാനെറ്റിൽ ഓരോ ഇരുപത് ദിവസത്തിലും ശരാശരി പുതിയ ഒരു ഹോസ്റ്റ് എന്ന കണക്കിൽ ബന്ധിപ്പിക്കപ്പെടാൻ തുടങ്ങി.
സോഫ്‌റ്റ്‌വെയറും പ്രോട്ടോക്കോളുകളും
1969 ൽ അർപ്പാനെറ്റ് ഒരു ഹോസ്റ്റിൽ നിന്ന് മറ്റൊരു ഹോസ്റ്റിലേക്കുള്ള ആശയവിനിമയത്തിനുപയോഗിച്ചിരുന്നത് 1822 എന്ന പെരുമാറ്റച്ചട്ടമായിരുന്നു (പ്രോട്ടോക്കോൾ). പല വിധത്തിലുള്ള സോഫ്‌റ്റ്‌വെയറുകളിൽ പ്രവർത്തിക്കുന്ന കമ്പ്യൂട്ടറുകൾക്കിടയിൽ ആശയവിനിമയത്തിനുള്ള ഒരു പൊതുവായ നയരൂപീകരണമാണ് പ്രോട്ടോക്കോളുകൾ നടപ്പിലാക്കുന്ന ദൗത്യം. 1822 പ്രോട്ടോക്കോൾ വഴി അയയ്ക്കുന്ന ഒരു സന്ദേശത്തിൽ രണ്ടു ഭാഗങ്ങളാണ് പ്രധാനമായും ഉണ്ടാകുക. അയയ്ക്കുന്നയാളുടെ കമ്പ്യൂട്ടർ വിലാസം രേഖപ്പെടുത്തുന്ന ഒരു ഭാഗവും സന്ദേശത്തിന്റെയും സന്ദേശം ആർക്കാണ് ലഭിക്കേണ്ടത് എന്ന വിവരക്കൂട്ടവും. ഈ വിവരങ്ങളെ ഹോസ്റ്റ് കമ്പ്യൂട്ടർ അതിന്റെ ഐ എം പി വഴി സ്വീകർത്താവിന്റെ ഐ എം പിയിലേക്ക് ബിറ്റുകളായി അയയ്ക്കുന്നു. സ്വീകർത്താവിന്റെ ഐ എം പി ഇതിനെ സ്വീകർത്താവിന്റെ ഹോസ്റ്റിലേക്ക് കൈമാറ്റം ചെയ്യുന്നു. സന്ദേശകൈമാറ്റം പൂർത്തിയായിക്കഴിഞ്ഞാൽ റെഡി ഫോർ നെക്സ്റ്റ് മെസ്സേജ് (RFNM) എന്ന വിവരം സ്വീകർത്താവിന്റെ ഹോസ്റ്റ് ശൃംഖലയ്ക്ക് കൈമാറും. 1822 പ്രോട്ടോക്കോളിന്റെ പ്രധാന പോരായ്മ അയച്ച സന്ദേശം പൂർണ്ണമായി കൈമാറ്റം ചെയ്യപ്പെട്ടോ എന്ന് കണ്ടെത്താൻ ആകില്ല എന്നതായിരുന്നു. ഇതിനാൽ തന്നെ പലപ്പോഴും അർത്ഥശൂന്യങ്ങളായ സന്ദേശങ്ങൾ കൈമാറ്റം ചെയ്യപ്പെട്ടു. അതോടൊപ്പം ഒരേ സമയം ഒന്നിലധികം കണക്ഷനുകൾ കൈകാര്യം ചെയ്യാനുള്ള ശേഷിയും 1822 നു ഇല്ലായിരുന്നു. ഇതിനു പരിഹാരമായി 1983ൽ അർപ്പാനെറ്റിൽ നടപ്പിലാക്കിയ സംവിധാനമാണ് വിന്റൺ സെർഫിന്റെയും റോബർ കാഹന്റെയും ടി സി പി/ഐ പി സംവിധാനം. ഇന്ന് ഇന്റർനെറ്റിലും ഏതാണ്ട് സമാനമായ സാങ്കേതിക വിദ്യയാണ് ഉപയോഗിക്കുന്നത് എന്നുള്ളത് അർപ്പാനെറ്റിന്റെ കാര്യക്ഷമതയെയാണ് കാണിക്കുന്നത്.
അവലംബങ്ങൾ
വർഗ്ഗം:കമ്പ്യൂട്ടർ ശൃംഖലകൾ വർഗ്ഗം:അമേരിക്കൻ കണ്ടുപിടിത്തങ്ങൾ
സാന്തെലാസ്മ
സാധാരണയായി കൺപോളകളിലോ അതിന്റെ ചുറ്റുപാടിലോ ഉള്ള ത്വക്കിന് താഴെയുള്ള കൊളസ്‌ട്രോളിന്റെ മഞ്ഞകലർന്ന നിക്ഷേപമാണ് സാന്തെലാസ്മ. അവ വേദനയില്ലാത്തതും ത്വക്കിന് ഹാനികരമല്ലാത്തതുമാണ്. ഇവ നീക്കം ചെയ്യാവുന്നതാണ്. സാന്തെലാസ്മ നിക്ഷേപങ്ങളും രക്തത്തിലെ കുറഞ്ഞ സാന്ദ്രതയുള്ള ലിപ്പോപ്രോട്ടീൻ അളവും അതെറോസ്ലീറോസിസിന്റെ ഉയർന്ന സാധ്യതയും തമ്മിലുള്ള ബന്ധത്തിന് ധാരാളം തെളിവുകൾ ഉണ്ട്.
വലുതും നോഡുലറും ആകുമ്പോൾ ഒരു സാന്തലാസ്മയെ സാന്തോമ എന്ന് വിളിക്കാറുണ്ട്. അതേപോലെ സാന്തേലാസ്മയെ പലപ്പോഴും സാന്തോമയുടെ ഒരു ഉപവിഭാഗമായും തരംതിരിക്കാറുണ്ട്.
ചികിത്സ
ട്രൈക്ലോറോഅസെറ്റിക് ആസിഡ് പീൽ, സർജറി, ലേസർ അല്ലെങ്കിൽ ക്രയോതെറാപ്പി എന്നിവ ഉപയോഗിച്ച് സാന്തെലാസ്മാറ്റ നീക്കം ചെയ്യാം. നീക്കം ചെയ്യുന്നത് മൂലം അപൂർവ്വമായി, പാടുകളും പിഗ്മെന്റ് മാറ്റങ്ങളും ഉണ്ടാക്കാം.
എപ്പിഡെമിയോളജി
സാധാരണ ജനങ്ങളിൽ അപൂർവമായ ഒരു രോഗമായ സാന്തെലാസ്മ പാശ്ചാത്യ വികസിത രാജ്യങ്ങളിൽ 0.56 മുതൽ 1.5% വരെ ആളുകളെ ബാധിക്കുന്നു. ആരംഭിക്കുന്ന പ്രായം 15 മുതൽ 75 വരെയാണ്, ജീവിതത്തിന്റെ 4 മുതൽ 5 വരെ ദശകങ്ങളിൽ രോഗ സാധ്യത ഏറ്റവും ഉയർന്നതാണ്. സ്ത്രീകളിൽ കൂടുതൽ വ്യാപനം ഉണ്ടെന്ന് പറയപ്പെടുന്നു, എന്നാൽ ഇത് സൗന്ദര്യ പ്രശ്നങ്ങളെക്കുറിച്ചുള്ള ഉയർന്ന അവബോധം മൂലമാകാനും സാധ്യതയുണ്ട്.
പദോൽപ്പത്തി
ഈ വാക്ക് "മഞ്ഞ" എന്ന അർഥം വരുന്ന ഗ്രീക്ക് വാക്ക് സാന്തോസ് (ξανθός) മടക്ക് എന്ന അർഥം വരുന്ന എലാസ്മ (έλασμα), എന്നിവയിൽ നിന്നാണ് ഉരുത്തിരിഞ്ഞത്. സാന്തലാസ്മാറ്റ ആണ് ബഹുവചനം.
പുറം കണ്ണികൾ
വർഗ്ഗം:കൺപോള, ലാക്രിമൽ സിസ്റ്റം, ഓർബിറ്റ് എന്നിവയെ ബാധിക്കുന്ന അസുഖങ്ങൾ
ശിവ് മേവലാൽ
ഇന്ത്യയുടെ എക്കാലത്തെയും മികച്ച ഫുട്ബോൾ താരങ്ങളിൽ ഒരാളായിരുന്നു ശിവ് മേവലാൽ.
ഇന്ത്യൻ ഫുട്ബോളിലേക്ക്
1926 ജൂലൈ ഒന്നിനു ബീഹാറിലെ ഗയയിൽ ജനിച്ച മേവലൽ ബ്രിട്ടീഷ് പട്ടാളത്തിൽ കൂലിയായിരുന്നു അച്ഛനൊപ്പമാണു കൊൽക്കത്തയിൽ എത്തിയത്.ബ്രിട്ടീഷുകാർ സ്ഥപിച്ച മോർണിങ്ങ് സ്റ്റാർ എന്ന് ക്ലബിന്റെ താരമായി ഫുട്ബോൾ കളിച്ച് തുടങ്ങി.1938-ൽ ഖിദ്ദിപ്പുർ രണ്ടാം ഡിവിഷൻ ക്ലബില്ച്ചേർന്ന മേവാലൽ 1944-ൽ പ്രശസ്തമായ ആര്യൻസിലെത്തി.ഒരു വർഷത്തിനു ശേഷം കൊൽ ക്കത്ത ഫുട്ബോൾ ലീഗിൽ മോഹൻ ബഗാനെതിരെ മേവാലൽ നേടിയ ഹാട്രിക്കണു അദ്ദേഹത്തിന്റെ കരിയറിൽ നിർണായകമായത് .അന്ന് മോഹൻബഗാന്റെ ക്യാപ്റ്റനായിരുന്നു ശൈലൻ മന്ന.മേവാലലിനെ ബഗാനിലെത്തിച്ചതും മന്ന തന്നെ.പിന്നീട് മന്നയും മേവാലലും ഇന്ത്യൻ ഫുട്ബോളിൽ തിളങ്ങുന്ന നക്ഷത്രങ്ങളായി.32 തവണ ഹാട്രിക്ക് നേടിയിട്ടുള്ള മേവാലൽ രാജ്യത്തിനും ക്ലബിനുമായി ആയിരത്തിലേറേ ഗോളുകൾ സ്കോർ ചെയ്തിട്ടുണ്ട്.സന്തോഷ് ട്രോഫി ചരിത്രത്തിൽ 5 ഹാട്രിക്കടക്കം 35 ഗോളുകൾ!
വേദന അറിയാതെ
1951 ഏഷ്യൻ ഗെയിംസിൽ പ്രധാനമന്ത്രി ജവഹർലാൽ നെഹറുവിനെ സാക്ഷിയാക്കി ഇന്ത്യ ഫൈനലിൽ ഇറനെ ഒരു ഗോളിനു തോല്പ്പ്പ്പിച്ചപ്പോൾ മേവലാലായിറുന്നു ഗോളിനുടമ.സ്വന്തം മകൾ വീട്ടിൽ മരിച്ചു കിടക്കുന്നതറിയാതെയാണു രാജ്യത്തേ അദ്ദേഹം കിരീടമണിയിച്ചത്.മകൾ മരിച്ചെങ്കിലും രാജ്യത്തിനു സ്വർണ്ണം സമ്മാനിച്ചതിൽ അഭിമാനംകൊണ്ട ആ ധീര ദേശാഭിമാനിയെ ആദരിക്കാൻ രാഷ്ട്രം മറന്നു പോയി.
ജവഹർലാൽ നെഹറുവിന്റെ വാക്കുകൾ
“നിങ്ങൾ ഇന്ത്യയുടെ യശസ്സുയർത്തിരിക്കുന്നു,ചരിത്രം നിങ്ങളെ മറക്കില്ല”-ഇന്ത്യയെ ആദ്യ അന്താരാഷ്ട്ര ഫുട്ബോൾ കിരീടത്തിലേക്ക് നയിച്ച ശിവ് മേവലാലിന്റെ പ്രകടനം കണ്ട് പ്രധാനമന്ത്രി ജവഹർലാൽ നെഹറു പറഞ്ഞു.എന്നാൽ ചരിത്രം മാപ്പ് തരാത്ത രീതിയിൽ മേവലാലിനെ ഇന്ത്യ മറന്നു ഇന്ത്യയുടെ ആദ്യ ഫുട്ബോൾ ഹീറോയ്ക്ക് അർഹിച്ച അംഗീകാരം രാജ്യം രാജ്യം നല്കിയില്ല.അത്യസന്ന നിലയിൽ ആശുപത്രിയിലെത്തിച്ചപ്പോൾ,മെഡലുകളെവിടെയെന്ന് ചൊദിച്ച് ആശുപത്രി അധികൃതർ അപമാനിച്ചു.സാഹു മേവലാലെന്ന് പേരു പോലും തെറ്റായി പ്രചരിപ്പിക്കപ്പെട്ട ഇതിഹാസം ആരും അറിയാതെ കടന്നു പോയി.
പ്രധാന മത്സരങ്ങൾ
1951-ൽ ഇറാനെ തോല്പ്പിച്ച് ഏഷ്യൻ ഗെയിംസ് സ്വർണത്തിലേക്ക് ഇന്ത്യ പടി കയറിയപ്പോൾ വിജയഗോൾ മേവലാലിന്റെ വകയായിരുന്നു.1948-ൽ ലണ്ടനിലും 1952-ൽ ഹെൽസിങ്കിയിലും         ഒളിമ്പിക്സുകളിൽ ഇന്ത്യയുടെ നഗ്നപാദ സംഘത്തിൽ ഗോളടി വീരനായി മേവലാൽ നിറഞ്ഞു നിന്നു.
അവഗണനകൾ
ഇന്ത്യ കണ്ട എക്കലത്തെയും മികച്ച സ്ട്രൈക്കറയി വിശേഷിക്കപ്പെട്ട മേവലാലിനെ തേടി ഒരിക്കൽ പോലും അംഗീകാരങ്ങളെത്തിയില്ല.രാജ്യം പദ്മ പുരസ്ക്കാരങ്ങൾക്ക് അർഹതയില്ലെന്ന വേദനയോടെയാണു തന്റെ അച്ഛൻ മരണത്തിനു കീഴടങ്ങിയതെന്ന് മകൻ ക്രിഷ്ണ ലാൽ അദ്ദേഹത്തിന്റെ വേർപാടിനു ശേഷം പറഞ്ഞു. കായിക ബഹുമതികളോ സിവിലിയൻ ബഹുമതികളോ ഒന്നും മേവലാലിനെ തേടി വന്നില്ല.പക്ഷെ,സംശുദ്ധമായ ഫുട്ബോൾ കളിക്കുള്ള ഫിഫയുടെ ഡിപ്ലോമ പുരസ്ക്കരം 1997-ൽ ലഭിച്ചു. ആദരിക്കാൻ മറന്നെങ്കിലും അന്ത്യനാളുകളിൽ അവഹേളനം അദ്ദേഹത്തേ വിടാതെ പിന്തുടർന്നു.ആശുപത്രിയിൽ തന്റെ അച്ഛൻ ഏഷ്യൻ ഗെയിംസ് മെഡൽ ജേതാവാണെന്ന് പറഞ്ഞ ക്രിഷ്ണലാലിനോട് മെഡലുകളെവിടെ എന്നാണു അധികൃതർ ചോദിച്ചത്.ഒടുവിൽ ബംഗാൾ മന്ത്രിയുടെ ഇടപെടലിൽ നിന്നാണു മേവാലാലിനു വിദഗ്ദ്ധ ചികിത്സ കിട്ടീയത് .ബൈസിക്കിൾ കിക്കുകളും ബാക്ക് വോളികളും കൊണ്ട് അമ്പരപ്പിച്ച മേവാലാൽ ഇന്ത്യൻ ഫുട്ബോളിലെ കനകനക്ഷത്രങ്ങളിലൊന്നണു.ഹോക്കി മാന്തികൻ ധ്യാൻചന്ദിനെപ്പോലെ,ഇന്ത്യ മറക്കരുതാത്ത ഇതിഹാസം.
അവലംബം
മാതൃഭൂമി സ്പോർട്സ് മാസിക 2009 ജനുവരി,page 58
വർഗ്ഗം:ബീഹാറിൽ ജനിച്ചവർ വർഗ്ഗം:1926-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:ജൂലൈ 1-ന് ജനിച്ചവർ വർഗ്ഗം:ഡിസംബർ 27-ന് മരിച്ചവർ വർഗ്ഗം:ഇന്ത്യക്കാർ വർഗ്ഗം:ഒളിമ്പിക്സിൽ പങ്കെടുത്തവർ വർഗ്ഗം:ഇന്ത്യയിലെ ഫുട്ബോൾ കളിക്കാർ
ഫിനാൻഷ്യൽ സിസ്റ്റം
സമ്പാദിയ്ക്കുന്നവരിൽ നിന്നും വായ്പക്കാരിലേക്ക് വിഭവങ്ങൾ കൈമാറ്റം ചെയ്യുന്നതിനു സൗകര്യം നൽകുന്ന ഒരു കൂട്ടം സ്ഥാപനങ്ങൾ, വിപണികൾ,ഉപകരണങ്ങൾ എന്നിവയെ സൂചിപ്പിക്കുന്ന സംജ്ഞയാണ് 'സമ്പദ്വ്യവസ്ഥ' അഥവ ഫിനാൻഷ്യൽ സിസ്റ്റം.
വർഗ്ഗം:സാമ്പത്തികശാസ്ത്രം
ടി.ജെ. ജോസഫ്
അറ്റുപോകാത്ത ഓർമ്മകൾ എന്ന ആദ്യ പുസ്തകത്തിൻറെ രചനയിലൂടെ ശ്രദ്ധിക്കപ്പെട്ട ഒരു എഴുത്തുകാരനാണ് '''ടി.ജെ. ജോസഫ്'''. തൊടുപുഴ ന്യൂമാൻ കോളജിലെ മലയാളവിഭാഗം അധ്യാപകനായിരുന്നു. കോളെജിലെ പരീക്ഷക്കായി തയ്യാറാക്കിയ ചോദ്യപ്പേപ്പറിൽ പ്രവാചകനിന്ദയുണ്ട് എന്ന് ആരോപണമുയർന്നതിനെ തുടർന്ന് വിവാദത്തിലായ അദ്ദേഹത്തിന്റെ ജോലി അതേതുടർന്ന് നഷ്ടപ്പെട്ടിരുന്നു. തുടർന്ന് നിയമനടപടികൾ നേരിടേണ്ടി വന്ന അദ്ദേഹത്തിന് നേരെ പോപ്പുലർ ഫ്രണ്ട് പ്രവർത്തകരായ പ്രതികൾ ആക്രമണം നടത്തുകയായിരുന്നു. അക്രമത്തിൽ വലത് കൈപ്പത്തി മുറിച്ചുമാറ്റപ്പെട്ടിരുന്നു. അദ്ദേഹത്തിന്റെ ആത്മകഥാപരമായ പുസ്തകമാണ് അറ്റുപോകാത്ത ഓർമ്മകൾ. നാല്പതോളം അധ്യായങ്ങളിൽ, 432 പേജുകളിലായി രണ്ടു ഭാഗങ്ങളായിട്ടാണ് ഇത് എഴുതപ്പെട്ടിരിക്കുന്നത്. അദ്ധ്യാപകജീവിതത്തിലും വ്യക്തിജീവിതത്തലും തനിക്ക് അനുഭവിക്കേണ്ടിവന്ന കയ്പ്പേറിയ നിരവധി മുഹൂർത്തങ്ങൾ അദ്ദേഹം ഈ പുസ്തകത്തിലൂടെ പ്രതിപാദിക്കുന്നു. ഈ പുസ്തകത്തിന് 2022 ൽ മികച്ച ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു. കെ. സച്ചിദാനന്ദനാണ് അവാർഡ് വിതരണം നടത്തിയത്. 2020 ജനുവരിയിൽ ഡി സി ബുക്‌സ് പ്രസിദ്ധീകരിച്ച ഈ പുസ്തകത്തിൻറ തൗസൻറ് കട്സ് എന്ന പേരിലുള്ള ഇംഗ്ലീഷ് പരിഭാഷയും ബെസ്റ്റ് സെല്ലറായിരുന്നു. നന്ദകുമാർ കെ. യാണ് പുസ്തകം ഇംഗ്ലീഷ് ഭാഷയിലേയ്ക്ക് വിവർത്തനം ചെയ്തത്. പെൻഗ്വിൻ ബുക്‌സാണ് ഇംഗ്ലീഷ് പരിഭാഷയുടെ പ്രസാധകർ. പിന്നീട് പ്രൊഫ. ജോസഫ് രചിച്ച ഭ്രാന്തന് സ്തുതി എന്ന പുസ്തകവും വായനക്കാർക്കിടയിൽ ശ്രദ്ധിക്കപ്പെട്ടു.
ജീവചരിത്രം.
ഇടുക്കി ജില്ലയിലെ ഒരു കർഷക കുടുംബത്തിലാണ് ടി.ജെ. ജോസഫ് ജനിച്ചത്. ആദ്യകാലത്ത് പാരലൽ കോളജ് അധ്യാപകനായിരുന്നു. പിന്നീട് സീറോ മലബാർ കത്തോലിക്കാ സഭയുടെ കീഴിലുള്ള തൊടുപുഴ ന്യൂമാൻ കോളജിൽ അധ്യാപകനായി ജോലി നേടി.
ഗൂനെങ്ക്രി ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്നും 626 കിലോമീറ്റർ വടക്കു-കിഴക്കായി സ്ഥിതിചെയ്യുന്ന ഒരു ചെറിയ ഗ്രാമമാണ് ഗൂനങ്ക്രി. ഈ ഗ്രാമം കുതിരയോട്ടത്തിനും ദേശീയോദ്യാനത്തിനും പ്രശസ്തമാണ്.
പ്രധാനപ്പെട്ട പക്ഷിസങ്കേതം
ആൽബർട്ട്സ് ലയർബേഡിന്റെ അറിയപ്പെടുന്നതിൽ ഏറ്റവും കൂടുതൽ എണ്ണം ഉൾപ്പെടുന്നതു മൂലവും അതിനോടൊപ്പം പ്രധാനപ്പെട്ട മറ്റ് പക്ഷി സ്പീഷീകൾ മൂലവും പ്രധാനപ്പെട്ട നൈറ്റ്കാപ്പ് റേഞ്ച് പക്ഷി സങ്കേതത്തിന്റെ ഭാഗമായ ഗൂനങ്ക്രി ദേശീയോദ്യാനത്തിന്റെ പ്രാധാന്യം ബേഡ്ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഭരണിക്കാവ് ഗ്രാമപഞ്ചായത്ത്
(കൊല്ലം ജില്ലയിലെ ഭരണിക്കാവ് എന്ന ഗ്രാമത്തെക്കുറിച്ചറിയാൻ ഈ ലേഖനം കാണുക.)
ആലപ്പുഴ ജില്ലയിലെ മാവേലിക്കര താലൂക്കിൽ, ഭരണിക്കാവ് ബ്ളോക്കിൽ ഉൾപ്പെടുന്ന ഗ്രാമപഞ്ചായത്താണ് 37.78 ചതുരശ്രകിലോമീറ്റർ വിസ്തൃതിയുള്ള ഭരണിക്കാവ് ഗ്രാമപഞ്ചായത്ത്. 21 വാർഡുകളുള്ള ഭരണിക്കാവ് ഗ്രാമപഞ്ചായത്തിൽ കറ്റാനം, ഭരണിക്കാവ് എന്നീ വില്ലേജുകൾ ഉൾപ്പെടുന്നു.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
സുചിത്ര സെൻ
ജീവിതരേഖ
1931 ഏപ്രിൽ 6 ബംഗാൾ പ്രസിഡൻസിയിലെ പബ്നയിൽ (ഇപ്പോളത്തെ ബംഗ്ലാദേശ്) ജനിച്ചു. സ്കൂൾ അദ്ധ്യാപകനായ പിതാവ് കരുണാമയ് ദാസ്ഗുപ്തയുടയും കുടുംബിനിയായ അമ്മ ഇന്ദിര ദേവിയുടയും അഞ്ചാമത്തെ കുഞ്ഞായിരുന്നു സുചിത്ര. തന്റെ പതിനാറാം വയസിൽ 1947-ൽ കൊൽക്കത്തയിൽ നിന്നുള്ള ദിബനാഥ് സെന്നിനെ വിവാഹം കഴിച്ചു. ബംഗാളി നടി മൂൺ മൂൺ സെൻ ഇവരുടെ പുത്രിയാണ്. റൈമ സെൻ റിയ സെൻ എന്നിവർ പേരക്കുട്ടികൾ ആണ്.
ചലച്ചിത്ര ജീവിതം
1953-ൽ പുറത്തിറങ്ങിയ സാരേ ചൗട്ടോർ എന്ന ബംഗാളി ചലച്ചിത്രമാണ് ആദ്യം പുറത്തിറങ്ങിയ ചലച്ചിത്രം. 1955-ൽ പുറത്തിറങ്ങിയ ബിമൽ റോയിയുടെ ദേവദാസിൽ പാർവതി എന്ന നായിക കഥാപാത്രം അവതരിപ്പിച്ചു.
അവലംബം
വർഗ്ഗം:ചിത്രം ആവശ്യമുള്ള അഭിനേതാക്കളുടെ താളുകൾ വർഗ്ഗം:1931-ൽ ജനിച്ചവർ വർഗ്ഗം:ഏപ്രിൽ 6-ന് ജനിച്ചവർ വർഗ്ഗം:ജനുവരി 17-ന് മരിച്ചവർ വർഗ്ഗം:2014-ൽ മരിച്ചവർ
സാമന്തരാജ്യങ്ങൾ
സാമ്പത്തികമായോ രാഷ്‌ട്രീയമായോ സൈനികമായോ മറ്റൊരു ശക്തമായ രാഷ്ട്രത്തിന് കീഴിൽ വരുന്ന പരിമിത സ്വാതന്ത്ര്യമുള്ള രാജ്യങ്ങളാണ് സാമന്തരാജ്യങ്ങൾ അഥവാ ക്ലയന്റ് സ്റ്റേറ്റ് എന്നറിയപ്പെടുന്നത്. ഉപഗ്രഹരാജ്യം, അനുബന്ധരാജ്യം, പാവഭരണം, കോളനി, വസ്സൽ രാജ്യം, പോഷകരാജ്യം എന്നിവയെല്ലാം സാമന്തരാജ്യങ്ങളുടെ വിവിധ തരങ്ങളിൽ പെട്ടതാണ്. നേരിട്ടുള്ള ഭരണത്തിന്റെ സങ്കീർണ്ണതകളില്ലാതെ തങ്ങളുടെ താല്പര്യങ്ങൾ സംരക്ഷിക്കാനാവുന്നതിനാൽ സാമ്രാജ്യങ്ങൾക്ക് സൗകര്യപ്രദമായിരുന്നു ഇത്തരം ഭരണരീതി.
കെ. സുഗതൻ
കേരളീയനായ ഭിഷഗ്വരനും അധ്യാപകനും എഴുത്തുകാരനുമാണ് ഡോ.കെ. സുഗതൻ. സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം 2015 ൽ ലഭിച്ചു.
സാമന്തരാജ്യങ്ങൾ
പുരാതനകാലത്ത് പേർഷ്യ, റോം, ഗ്രീസ് എന്നീ സാമ്രാജ്യങ്ങൾ ചെറുരാജ്യങ്ങളെയും പ്രദേശങ്ങളെയും ഇത്തരത്തിൽ സാമന്തരാജ്യങ്ങളാക്കിയിരുന്നു. മധ്യകാലഘട്ടങ്ങളിലും ഈ രീതി വിവിധ സാമ്രാജ്യങ്ങൾ തുടർന്നു വന്നു. മംഗോളിയൻ സാമ്രാജ്യം, ഒട്ടോമൻ സാമ്രാജ്യം എന്നിങ്ങനെ വന്ന് യൂറോപ്പ്യൻ സാമ്രാജ്യങ്ങളും തങ്ങളുടെ കോളനികളായി വിവിധ പ്രദേശങ്ങളെ തങ്ങളുടെ അധീശത്വത്തിൽ നിർത്തിവന്നു.
ആധുനിക കാലത്ത് ഭൂരിഭാഗം സാമന്തരാജ്യങ്ങളും സ്വാതന്ത്ര്യം നേടുകയോ സ്വയംഭരണം കൈവരിക്കുകയോ ചെയ്യുകയുണ്ടാായി.
കെ. സുഗതൻ
അവലംബം
വർഗ്ഗം:ഭിഷഗ്വരർ വർഗ്ഗം:എഴുത്തുകാർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
സാമന്തരാജ്യങ്ങൾ
അവലംബം
വർഗ്ഗം:ഭൗമരാഷ്ട്രീയം വർഗ്ഗം:പരമാധികാരം
അമൽ സിൽവ
ഒരു മുൻ ശ്രീലങ്കൻ ക്രിക്കറ്റ് കളിക്കാരനാണ് അമൽ സിൽവ എന്ന പേരിലറിയപ്പെട്ടിരുന്ന സമ്പത്വദുഗെ അമൽ രോഹിത സിൽവ (ജനനം: 1960 ഡിസംബർ 12, മൊറാറ്റുവ). 1983 മുതൽ 1988 വരെ ഒൻപത് ടെസ്റ്റുകളും 20 ഏകദിനങ്ങളും കളിച്ച ഒരു ഇടം കൈയ്യൻ ബാറ്റ്സ്മാനും വിക്കറ്റ് കീപ്പറുമായിരുന്ന അദ്ദേഹം, ലങ്കയ്ക്കായി ഇന്നിംഗ്സ് ഓപ്പൺ ചെയ്തിട്ടുമുണ്ട്.
സ്കൂൾ തലം
മൊറാറ്റുവയിലെ പ്രിൻസ് ഓഫ് വെയിൽസ് കോളേജിലെയും കൊളംബോയിലെ സെന്റ് പീറ്റേഴ്സ് കോളേജിലെയും പൂർവ്വ വിദ്യാർത്ഥിയായിരുന്നു അമൽ സിൽവ.
അന്താരാഷ്ട്ര കരിയർ
1984 നവംബർ മൂന്നിന് കൊളംബോ പി.എസ്.എസ്. സ്റ്റേഡിയത്തിൽ ന്യൂസിലാൻഡിനെതിരായ ഒന്നാം ഏകദിന മത്സരമാണ് സിൽവയുടെ ആദ്യ ഏകദിന മത്സരം. 45 ഓവർ കളിയിൽ ടോസ് നേടി ബാറ്റിംഗിനിറങ്ങിയ ന്യൂസിലൻഡിന്റെ രണ്ട് ഓപ്പണിംഗ് ബാറ്റ്സ്മാന്മാരെയും ക്യാച്ച് എടുത്ത് പുറത്താക്കിയത് സിൽവയായിരുന്നു. ഓപ്പണറായി ഇറങ്ങിയ സിൽവ ഈ കളിയിൽ 34 പന്തുകളിൽ നിന്നായി നാല് ബൗണ്ടറികളുടെ പിൻബലത്തിൽ 21 റൺസ് നേടി. ഈ മത്സരത്തിൽ ലങ്ക 32 പന്തുകൾ ശേഷിക്കേ നാലു വിക്കറ്റുകൾക്ക് വിജയിച്ചു .1985-ലെ ബെൻസൺ & ഹെഡ്ജസ് ലോകസീരീസ് കപ്പിൽ വെസ്റ്റ് ഇൻഡീസിനെതിരായ മത്സരത്തിൽ നേടിയ 85 റൺശാണ് ഏകദിനത്തിലെ അദ്ദേഹത്തിന്റെ ഏറ്റവും ഉയർന്ന സ്കോർ. 22.05 ശരാശരിയോടെ, 52.62 സ്ട്രൈക്ക് റേറ്റിൽ 20 കളികളിൽ നിന്നായി 441 റൺസാണ് ഏകദിനത്തിൽ ഇദ്ദേഹം സ്കോർ ചെയ്തത്. ഏകദിനത്തിൽ മൂന്ന് അർദ്ധ ശതകങ്ങൾ തികച്ച അദ്ദേഹം മൂന്ന് സ്റ്റംപിങ്ങുകൾ ഉൾപ്പടെ 20 പുറത്താക്കലുകൾ നടത്തിയിട്ടുണ്ട്. 1985 ഒക്ടോബർ 25ന് ലാഹോറിൽ പാകിസ്താനുമായുള്ള മൂന്നാം ഏകദിന മത്സരമാണ് സിൽവയുടേ അവസാന ഏകദിന മത്സരം.
പുറത്തേക്കുള്ള കണ്ണികൾ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1960-ൽ ജനിച്ചവർ വർഗ്ഗം:ഡിസംബർ 12-ന് ജനിച്ചവർ
ടെസ്റ്റ് ക്രിക്കറ്റ് അരങ്ങേറ്റത്തിൽ നേടിയ സെഞ്ചുറികളുടെ പട്ടിക
പകരം=Lithograph of Charles Bannerman|ലഘുചിത്രം| ചരിത്രത്തിലെ ആദ്യ ടെസ്റ്റ് മത്സരത്തിൽ തന്നെ ഓസ്‌ട്രേലിയയുടെ ചാൾസ് ബാനർമാനാണ് അരങ്ങേറ്റ ടെസ്റ്റിൽ സെഞ്ച്വറി നേടുന്ന ആദ്യ ക്രിക്കറ്റ് താരം. അരങ്ങേറ്റ ക്രിക്കറ്റ് ടെസ്റ്റ് മത്സരത്തിൽ ഒരു സെഞ്ച്വറി (100 റൺസ് അല്ലെങ്കിൽ അതിലധികം ) സ്കോർ ചെയ്യുന്നത് ഒരു അഭിനന്ദനാർഹമായ നേട്ടമാണ്. 13 ജൂലൈ 2023 വരെ ഉള്ള കണക്കിൽ, 113 കളിക്കാർ 115 തവണ അത് നേടിയിട്ടുണ്ട്. ലോറൻസ് റോ, യാസിർ ഹമീദ് എന്നവർ അരങ്ങേറ്റ ടെസ്റ്റ് മത്സരത്തിന്റെ രണ്ടു ഇന്നിങ്സിലും സെഞ്ചുറികൾ സ്കോർ ചെയ്തു. 11 ടെസ്റ്റ് കളിക്കുന്ന രാജ്യങ്ങളിലെ കളിക്കാർ ഈ റെക്കോർഡ് സ്വന്തമാകീട്ടുണ്ട്. വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
ടോർക്സ്
ഒരു ഓപ്പൺ സോഴ്സ് ത്രിമാന റേസിംഗ് സിമുലേഷൻ ഗെയിമാണ് ടോർക്സ് (ദ ഓപ്പൺ റേസിംഗ് കാർ സിമുലേറ്റർ) (TORCS). ടോർക്സ് ലിനക്സ്, വിൻഡോസ്, ബിഎസ്ഡി, മാക് പ്ലാറ്റ്ഫോമുകളിൽ ലഭ്യമാണ്. ടോർക്സ് നിർമ്മിച്ചത് എറിക് എസ്പീ, ക്രിസ്റ്റോഫ് ഗിയോന്നിയോ എന്നീ ഡെവലപ്പർമാർ ചേർന്നായിരുന്നു. എന്നാൽ ഇപ്പോൾ ബേൺഹാഡ് വൈമാന്റെ നേതൃത്വത്തിലാണ് ടോർക്സ് വികസിപ്പിക്കുന്നത്. സി++ൽ എഴുതപ്പെട്ട ടോർക്സ് ഗ്നു ജിപിഎല്ലിൻ കീഴിലാണ് പ്രസിദ്ധീകരിച്ചിരിക്കുന്നത്. മുൻകൂട്ടി തയ്യാറാക്കപ്പെട്ട നിർമ്മിത ബുദ്ധി റോബോട് ഡ്രൈവർമാർ ഉപയോക്താവിന്റെ കാറിനെതിരെ കളിക്കുന്ന രീതിയിലാണ് ടോർക്സ് തയ്യാറാക്കപ്പെട്ടിരിക്കുന്നത്. ഉപയോക്താവിന് കീബോഡ്, മൗസ്, ജോയ്സ്റ്റിക് എന്നിങ്ങനെയുള്ള വിവിധ ഉപാധികൾ ഉപയോഗിച്ച് ഈ ഗെയിം കളിക്കാനാവും.
ഗവേഷണം
ഒരു ഓപ്പൺ സോഴ്സ് ഗെയിമായതിനാൽ ടോർക്സിനെ ധാരാളം ഗവേഷണങ്ങൾക്കുപയോഗിച്ചിട്ടുണ്ട്. കാർ നിർമ്മാണത്തിന്റെ സ്വതേയുള്ള കംപ്യൂട്ടേഷൻ, ട്രാക്കുകളുടെ മനുഷ്യ സഹായത്തോടെയുള്ള അൽഗൊരിത നിർമ്മാണം, ജെനെറ്റിക് പ്രോഗ്രാമിംഗ് പോലെയുള്ള വിവിധ കമ്പ്യൂട്ടേഷണൽ സാങ്കേതികവിദ്യകൾ എന്നീ ഗവേഷണ മേഖലകകളിലാണ് പ്രധാനമായും ടോർക്സ് ഉപയോഗിക്കപ്പെടുന്നത്. 2008 മുതൽ ഐട്രിപ്പിൾഇ കോൺഫെറെൻസ് ഓൺ കമ്പ്യൂട്ടേഷണൽ ഇന്റലിജെൻസ് ആൻഡ് ഗെയിംസ് സമ്മേളനത്തിൽ ടോർക്സ് ഗെയിംസ് മേഖലയുടെ അടിസ്ഥാനങ്ങളിലൊന്നായി ഉപയോഗിക്കപ്പെടുന്നുണ്ട്.
പുറംകണ്ണികൾ
വർഗ്ഗം:വീഡിയോ ഗെയിമുകൾ വർഗ്ഗം:ലിനക്സ് ഗെയിമുകൾ വർഗ്ഗം:ഓപൺ സോഴ്സ് ഗെയിമുകൾ
വി. സുകുമാരൻ
മലയാള എഴുത്തുകാരനും  അധ്യാപകനുമാണ് '''വി. സുകുമാരൻ'''. സമഗ്ര സംഭാവനക്കുള്ള കേരള സാഹിത്യ അക്കാദമിയുടെ പുരസ്കാരം 2015 ൽ ലഭിച്ചു.
അവലംബം
വർഗ്ഗം:എഴുത്തുകാർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ചോദനം
ഒരു ILinuxചരക്കിനുവേണ്ടി,വിലകൊടുക്കുവാനുള്ള കഴിവും സന്നദ്ധതയും ഒത്തുചേർന്നുള്ള ആഗ്രഹമാണ് ചോദനം.ഒരു PC,IM,AOL,G_SUIT,Icloud,Imac '+'സാധനത്തിനോടുള്ള ആഗ്രഹവും അതിനു പിന്നിൽ അതിനു വില കൊടുക്കുവാനുള്ള കഴിവും സന്നദ്ധതയും ഉണ്ടെന്നാൽ മാത്രമേ അതു ചോദനമാകുകയുള്ളു.ഒരു നിർദ്ദിഷ്ട കാലയളവിൽ ഒരു ചരക്കിൻ്റെ പരിമാണത്തെ ആ ചരക്കിൻ്റെ ചോദനം എന്നുപറയുന്നു.ഒരു ചരക്കിൻ്റെ ചോദനം എപ്പോഴും അതിൻ്റെ വിലയുമായി ബന്ധപ്പെട്ടിരിക്കും.സാധാരണയായി ,കുറഞ്ഞവിലയ്ക്ക് കൂടുതൽ ചോദനം ചെയ്യപ്പെടുകയും ചെയ്യുന്നു,കൂടിയ വിലയിൽ കുറച്ച് ചോദനം ചെയ്യപ്പെടുകയും ചെയ്യുന്നു.
സോണിയ (നടി)
സ്വകാര്യജീവിതം
സോണിയയുടെ സ്വദേശം തമിഴ്നാട് ആണ്. 2003 ൽ തമിഴ് നടൻ ബോസ് വെങ്കടിനെ വിവാഹം കഴിച്ചു. ഈ ദമ്പതികൾക്ക് എന്ന മകനും ബാവതരണി എന്ന മകളുമുണ്ട്.
ചോദനം
വർഗ്ഗം:ചോദനം
ഇനുപ്യാക് ഭാഷ
ഇനുപ്യാക് ഭാഷ അലാസ്കയിലെ വടക്കു വടക്കുപടിഞ്ഞാറൻ പ്രദേശങ്ങളിലെ ഇന്യൂട്ട് ഭാഷകളിലെ ഭാഷാഭേദങ്ങളിലൊന്നാണ്. ഇനുപ്യാക് ജനതയാണിത് സംസാരിക്കുന്നത്. യുപ്പിക്ക്-ഇന്യൂട്ട് ഭാഷാഗോത്രത്തിൽപ്പെട്ടതാണീ ഭാഷ. 2000 പേർ മാത്രമേ ലോകത്ത് ഈ ഭാഷ സംസാരിക്കുന്നവരായിട്ടുള്ളു.
ഇനുപ്യാക്യാ എന്ന നാമം ഇനുപ്പിയാത്തുൻ, ഇനുപ്പിയാക്ക്, ഇഞുപ്പിയാക്ക്, ഇന്യുപ്പിയാക്ക് Inyupeat, , ഇന്യുപ്പിയാത്ത്, ഇന്യുപ്പീറ്റ്, ഇന്യുപ്പിക്ക് , ഇനുപ്പിക്ക് എന്നിങ്ങനെ വ്യത്യസ്തമായി ഉച്ചരിച്ചുവരുന്നുണ്ട്.
അവലംബം
വർഗ്ഗം:അമേരിക്കൻ ഐക്യനാടുകളിലെ ഭാഷകൾ
ടിഫാനി തോമസ് കെയ്ൻ
ഓസ്ട്രേലിയൻ പാരാലിമ്പിക്സ് നീന്തൽതാരമാണ് ടിഫാനി തോമസ് കെയ്ൻ OAM (ജനനം: ഓഗസ്റ്റ് 9, 2001). 2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് ] ഒരു സ്വർണ്ണവും മൂന്ന് വെങ്കലവും അവർ കരസ്ഥമാക്കി.
ആദ്യകാലജീവിതം
തോമസ് കെയ്ൻ 2001 ഓഗസ്റ്റ് 9 ന് ഹൈപ്പോകോൺട്രോപ്ലാസിയ രോഗവുമായി ജനിച്ചു. ന്യൂ സൗത്ത് വെയിൽസിലെ സിഡ്നിയിലെ റാവൻസ്‌വുഡ് സ്‌കൂൾ ഫോർ ഗേൾസിൽ നിന്ന് അവർ വിദ്യാഭ്യാസം കരസ്ഥമാക്കി.
കരിയർ
മൂന്നാമത്തെ വയസ്സിൽ നീന്തൽ പരിശീലനം നടത്തിയ തോമസ് കെയ്ൻ ഒരു എസ് 6 നീന്തൽക്കാരിയാണ്. 2015-ൽ, ഇരട്ട ലോക ചാമ്പ്യനും ഒളിമ്പിക് വെള്ളി മെഡൽ ജേതാവുമായ ജെയിംസ് മാഗ്നൂസന്റെ അതേ ക്ലബ്ബായ റാവൻസ്‌വുഡ് നീന്തൽ ക്ലബ്ബിൽ ലാച്ച് ഫാൽവിയുടെ കീഴിൽ അവർ പരിശീലനം കരസ്ഥമാക്കി. 2015-ലെ ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ ലോക റെക്കോർഡുകൾ ഭേദിച്ച് സ്കോട്ട്‌ലൻഡിലെ ഗ്ലാസ്‌ഗോയിൽ നടന്ന 2015-ലെ ഐപിസി നീന്തൽ ലോക ചാമ്പ്യൻഷിപ്പിൽ പങ്കെടുക്കാൻ തിരഞ്ഞെടുക്കപ്പെട്ട ഏറ്റവും പ്രായം കുറഞ്ഞ ഓസ്‌ട്രേലിയൻ നീന്തൽ താരമായിരുന്നു അവർ. 13-ാം വയസ്സിൽ, 2015 ഐപിസി നീന്തൽ ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്‌ബി 6 ൽ 1: 34.95, വനിതാ 50 മീറ്റർ ബട്ടർഫ്ലൈ എസ് 6 വെള്ളി മെഡൽ, വനിതാ 50 മീറ്റർ ഫ്രീസ്റ്റൈൽ എസ് 6, വനിതകളുടെ 100 മീറ്റർ ഫ്രീസ്റ്റൈൽ എസ് 6 എന്നീ ഇനങ്ങളിൽ അവർ സ്വർണം നേടി. വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 6 ൽ അഞ്ചാം സ്ഥാനത്തും മിക്‌സഡ് 4x50 മീറ്റർ ഫ്രീസ്റ്റൈൽ റിലേ 20pts ൽ ഏഴാമതും അവർ എത്തി. സ്വിമ്മിംഗ് ഓസ്‌ട്രേലിയയുടെ 2015 എ‌ഐ‌എസ് ഡിസ്കവറി ഓഫ് ദ ഇയർ അവാർഡ് അവർക്ക് ലഭിച്ചു. 2015-ൽ അവർ ന്യൂ സൗത്ത് വെയിൽസ് ഇൻസ്റ്റിറ്റ്യൂട്ട് ഓഫ് സ്പോർട്ട് സ്കോളർഷിപ്പ് ഉടമയുമാണ്.
2016-ലെ അഡ്‌ലെയ്ഡിൽ നടന്ന ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ, വനിതകളുടെ 50 ബ്രെസ്റ്റ് മൾട്ടി ക്ലാസ് ഇവന്റ് നേടിയതിൽ 43.06in വിമൻസ് എസ് 6 ലോക റെക്കോർഡ് അവർ സ്ഥാപിച്ചു.
റിയോയിലെ റേസിംഗിനെ പ്രതിഫലിപ്പിച്ച് തോമസ് പറയുന്നു. "ഞാൻ ഇവിടെ എന്റെ രാജ്യത്തിനായി മത്സരിക്കുന്നുവെന്ന് കരുതാൻ, ഞാൻ ഓരോ തവണയും ശ്രമിക്കുന്നത് അവസാനിപ്പിച്ചിട്ടില്ല. ഇത് വളരെ നല്ല സമയമാണ്, ഓരോ സെക്കൻഡിലും ഞാൻ ഇത് ആസ്വദിച്ചു. " അവർ തുടർന്നും പറയുന്നു: "എന്റെ മത്സരത്തിൽ സ്വർണ്ണ മെഡൽ ഞാൻ ആഗ്രഹിച്ചു. അതിനായി എനിക്ക് പരമാവധി ശ്രമിക്കേണ്ടതുണ്ടെന്ന് എനിക്കറിയാം, മാത്രമല്ല ഇത് എന്നെ ചുറ്റിപ്പറ്റിയുള്ള അത്ഭുതകരമായ കാര്യമാണ്." കഴിഞ്ഞ വർഷം റിയോ ഡി ജനീറോയിൽ കരസ്ഥമാക്കിയ നേട്ടങ്ങളെത്തുടർന്ന് "കായികരംഗത്തെ സേവനത്തിന്" 2017 ജനുവരിയിൽ ടിഫാനിക്ക് ഓർഡർ ഓഫ് ഓസ്‌ട്രേലിയ മെഡൽ ലഭിച്ചു.
2019-ൽ ലണ്ടനിൽ നടന്ന ലോക പാരാ നീന്തൽ ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്ബി 7 ൽ സ്വർണം അവർ കരസ്ഥമാക്കി.
ബാഹ്യ ലിങ്കുകൾ
വർഗ്ഗം:2016-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ വർഗ്ഗം:ഓസ്‌ട്രേലിയയുടെ പാരാലിമ്പിക് സ്വർണ്ണമെഡൽ ജേതാക്കൾ വർഗ്ഗം:1999-ൽ ജനിച്ചവർ
കാങ്ഡ കോട്ട
ഹിമാചൽ പ്രദേശിലെ കാങ്ഡയിൽ സ്ഥിതിചെയ്യുന്ന പുരാതനമായ ഒരു കോട്ടയാണ് കാങ്ഡ കോട്ട. നഗർകോട്ട്, കോട്ട് കാങ്ഡ എന്നീ പേരുകളിലും ഇത് അറിയപ്പെടുന്നു. ഇന്ന് നാശോന്മുഖമായിക്കിടക്കുന്ന ഈ കോട്ട, ഹിമാലയത്തിലെ ഏറ്റവും വലിയ കോട്ടയാണ്. ഇന്ത്യയിലെത്തന്നെ ഏറ്റവും പഴയ കോട്ടയാണ് ഇതെന്നും അവകാശവാദമുണ്ട്. ഹിമാചൽ പ്രദേശിലെ കാങ്ഡ ജില്ലയുടെ ആസ്ഥാനമായ കാങ്ഡയുടെ തെക്കുപടിഞ്ഞാറുഭാഗത്തുള്ള പുരാനാ കാങ്ഡ എന്ന പ്രദേശത്ത് മാൻസി, ബൻഗംഗ എന്നീ നദികളുടെ സംഗമസ്ഥാനത്താണ് ഈ കോട്ട സ്ഥിതി ചെയ്യുന്നത്.
ചരിത്രം
ഈ കോട്ടയുടെ ചരിത്രത്തെക്കുറിച്ച് വിശദമായ പഠനം ഇതുവരെയും നടന്നിട്ടില്ല. കോട്ടയിൽ നിലവിലുള്ള അവശിഷ്ടങ്ങളുടെ വിശകലനമനുസരിച്ച് കോട്ടയുടെ ഏറ്റവും പുരാതനമായ ഭാഗങ്ങൾ ഒമ്പതോ പത്തോ നൂറ്റാണ്ടിലത്തേതാണ്. എന്നാൽ ഈ കോട്ട ബി.സി.ഇ. 1500 കാലയളവിൽ പണികഴിപ്പിച്ചതാണെന്നാണ്, 1947-നു മുൻപ് ഈ കോട്ടയുടെ നിയന്ത്രണം കൈയാളിയിരുന്ന കറ്റോച്ച് വംശജരുടെ വിശ്വാസം.
ഈ കോട്ടയെക്കുറിച്ച് രേഖപ്പെടുത്തപ്പെട്ടിട്ടുള്ള ആദ്യത്തെ ചരിത്രം, 1009-ാമാണ്ടിൽ ഗസ്നിയിലെ മഹ്മൂദ് ഇത് ആക്രമിച്ച് കീഴടക്കിയതാണ്. മഹ്മൂദിന്റെ നാലാമത്തെ ഇന്ത്യൻ ആക്രമണമായിരുന്നു ഇത്. വൻ സമ്പത്ത് ഇവിടെനിന്ന് മഹ്മൂദ് കടത്തിക്കൊണ്ടുപോയെന്ന് മഹ്മൂദിന്റെ ചരിത്രകാരനായിരുന്ന ഉത്ബി രേഖപ്പെടുത്തിയിട്ടുണ്ട്. ഈ സമ്പത്തും കോട്ടയും ശാഹി രാജവംശങ്ങളുടേതായിരുന്നിരിക്കാനും സാധ്യതയുണ്ട്. 1043 വരെ ഗസ്നിയിലെ മഹ്മൂദിന്റെ സൈന്യം ഇവിടെ താവളമടിച്ചിരുന്നു. 1043-ൽ ദില്ലിയിലെ രാജാവിന്റെ സഹായത്തോടെ കോട്ടയിലെ മഹ്മൂദിന്റെ പിൻഗാമികളുടെ ആധിപത്യം അവസാനിക്കുകയും തുടർന്നുള്ള മൂന്നു നൂറ്റാണ്ടുകൾ ഇത് തദ്ദേശീയരുടെ കൈവശമായിരുന്നെന്നും കരുതുന്നു.
1540-ൽ ഷേർഷാ സൂരി ദില്ലിയിൽ അധികാരത്തിലെത്തിയപ്പോഴും കാങ്ഡ കോട്ട ആക്രമിച്ച് കീഴടക്കുകയും കൊള്ളയടിക്കുകയും ചെയ്തുപോയെങ്കിലും പിന്നീടും തദ്ദേശീയർ തന്നെ കോട്ടയുടെ നിയന്ത്രണം തുടർന്നു. മുഗൾ ചക്രവർത്തിയായ അക്ബർ അധികാരത്തിലെത്തുകയും അദ്ദേഹം സിക്കന്ദർ ഷാ സൂരിയെ അന്വേഷിച്ച് 1556-ൽ കാങ്ഡക്ക് വടക്കുപടിഞ്ഞാറുള്ള നൂർപൂർ പ്രദേശത്തേക്കെത്തിയപ്പോൾ കാങ്ഡ കോട്ടയിലെ രാജാവായിരുന്ന ധരം ചന്ദ്, അക്ബറോട് കീഴടങ്ങുകയും സന്ധിയിലെത്തി ഭരണം തുടരുകയും ചെയ്തു. ധർമ്മ ചന്ദ്രയെത്തുടർന്ന് മാണിക്യചന്ദ്ര, ജയ ചന്ദ്ര എന്നിവർ കാങ്ഡയിൽ അധികാരത്തിലിരുന്നു. ജയ ചന്ദ്രയിൽ വിശ്വാസം നഷ്ടപ്പെട്ടതിനെത്തുടർന്ന് 1571-ൽ അക്ബറുടെ ഉത്തരവു പ്രകാരം മുഗളരുടെ പഞ്ചാബിലെ പ്രതിനിധിയായ ഖാൻ ജഹാൻ (ഖാൻ ജഹാൻ ഹുസൈൻ ഖിലി ഖാൻ) കാങ്ഡ ആക്രമിച്ചു. കാങ്ഡയുടെ ഭരണം അക്ബർ, ബീർബലിന് നൽകാമെന്നേറ്റിരുന്നു. ഈ ആക്രമണത്തിനിടെ പഞ്ചാബിൽ ഇബ്രാഹിം ഹുസൈൻ മിർസയും, മസൂദ് മിർസയും ആക്രമണമാരംഭിച്ചെന്നറിഞ്ഞ മുഗൾ സൈന്യം സന്ധിക്ക് തയ്യാറായി. മുഗൾ ചക്രവർത്തിക്ക് കപ്പം നൽകിക്കൊള്ളാമെന്നും മറ്റു ചില വ്യവസ്ഥകളും പ്രകാരം യുദ്ധം അവസാനിച്ചു.
അക്ബറിന്റെ മരണശേഷം ജഹാംഗീർ അധികാരത്തിലെത്തിയപ്പോൾ അദ്ദേഹത്തിന്റെ മുൻഗണനാവിഷയങ്ങളിൽ ഒന്നായിരുന്നു കാങ്ഡ കോട്ട പിടിക്കുക എന്നത്. കാങ്ഡയിലെ ഒരു രാജകുമാരനായിരുന്ന ത്രിലോക് ചന്ദിന്റെ കൈവശമുണ്ടായിരുന്ന ഒരു തത്ത സലീമിന് (ജഹാംഗീറിന്) വളരെ പ്രിയപ്പെട്ടതായിരുന്നു. സലീം ഇത് ആവശ്യപ്പെട്ടെങ്കിലും ത്രിലോക് ചന്ദ് നൽകിയില്ല. ഇതായിരുന്നു ജഹാംഗീറിന്റെ കാങ്ഡ ആക്രമണത്തിന്റെ കാരണങ്ങളിലൊന്നായി പറയപ്പെടുന്നത്. 1615-ൽ മുഗൾ സൈന്യാധിപൻ ഷേഖ് ഫരീദ് മുർത്താസ ഖാൻ, നൂർപൂറിലെ രാജാ സൂരജ് മലിന്റെ സഹായത്തോടെ കോട്ട ആക്രമിച്ചെങ്കിലും സൂരജ് മലിന്റെ അഭിപ്രായവ്യത്യാസങ്ങൾ മൂലം നടപടികൾ ഇടക്കുവച്ച് ഉപേക്ഷിക്കേണ്ടിവന്നു. 1617-ൽ സൂരജ് മലിന്റെ ആവശ്യപ്രകാരം രണ്ടാമതൊരാക്രമണം നടത്താനൊരുമ്പെട്ടെങ്കിലും സൂരജ് മൽ വിമതപ്രവർത്തനം നടത്തിയതോടെ അതും ഉപേക്ഷിച്ചു. പിന്നീട് സുന്ദർ ദാസ്, റായ് റയ്യാൻ എന്നിവരുടെ നേതൃത്വത്തിലുള്ള ശക്തമായ ഒരു സേനയെ ജഹാംഗീർ കോട്ട കീഴടക്കുന്നതിനായി നിയോഗിക്കുകയും ഒരു വർഷവും രണ്ടു മാസവും നീണ്ട ആക്രമണത്തിലൂടെ 1621-ൽ കോട്ട പിടിച്ചടക്കുകയും ചെയ്തു. ഇതിനുശേഷം 1622-ൽ നൂർ ജഹാനോടൊപ്പം ജഹാംഗീർ കാങ്ഡ സന്ദർശിക്കുകയും കോട്ടയിൽ ഒരു കവാടം കൂട്ടിച്ചേർക്കുകയും ചെയ്തു. ജഹാംഗീറി ദർവാസ എന്നാണ് ഈ കവാടം അറിയപ്പെടുന്നത്. കാങ്ഡയിൽ ഒരു കൊട്ടാരം പണിയാൻ ജഹാംഗീറിന് പദ്ധതിയുണ്ടായിരുന്നു. കാങ്ഡക്കടുത്തുള്ള മോജ ഗുഡ്കരി പ്രദേശത്ത് ഈ കൊട്ടാരത്തിന്റെ പ്രാരംഭനിർമ്മാണം ആരംഭിച്ചെങ്കിലും പൂർത്തിയായില്ല.
1783 വരെ കാങ്ഡ കോട്ട മുഗളരുടെ നിയന്ത്രണത്തിൽ തുടർന്നു. നവാബ് അലി ഖാൻ ആയിരുന്നു ഇവിടത്തെ ആദ്യത്തെ മുഗൾ ഖിലദാർ. അദ്ദേഹത്തിനു ശേഷം പുത്രനായ ഹർമത് ഖാൻ കോട്ടയുടെ അധികാരിയായി. ഷാജഹാന്റെ ഭരണകാലത്ത് നവാബ് ആസാദുള്ള ഖാൻ, കോച്ച് ഖിലി ഖാൻ എന്നിവർ കോട്ടയുടെ നിയന്ത്രണം നടത്തി. കോച്ച് ഖിലി ഖാൻ അധികാരത്തിലിരിക്കുമ്പോൾ ഇവിടെ വച്ചാണ് മരണമടഞ്ഞത്. അദ്ദേഹത്തിന്റെ ശവശരീരം കോട്ടക്കു താഴെയായി ഒഴുകുന്ന മുനുനി നദിയുടെ (ബൻഗംഗയുടെ കൈവഴി) തീരത്താണ് അടക്കം ചെയ്തിരിക്കുന്നത്. ഔറംഗസേബിന്റെ ഭരണകാലത്ത് സയിദ് ഹുസൈൻ ഖാൻ ഹസൻ, അബ്ദുല്ല ഖാൻ പഠാൻ, നവാബ് സയിദ് ഖലീൽ ഖാൻ എന്നിവരായിരുന്നു കോട്ടയുടെ അധികാരികൾ. 1743-ൽ നിയമിതനായ നവാബ് സൈഫ് അലി ഖാൻ ആയിരുന്നു കാങ്ഡ കോട്ടയിലെ അവസാനത്തെ മുഗൾ ഖിലാദാർ.
കോട്ടയിലെ മുഗൾ ആധിപത്യകാലത്ത് കറ്റോച്ച് വംശജർ ചുറ്റുമുള്ള പ്രദേശങ്ങൾ കേന്ദ്രീകരിച്ച് ശക്തിയാർജ്ജിച്ചുകൊണ്ടിരുന്നു. അവർ സമീപത്തുള്ള വിജയ്പൂർ, ആലംപൂർ, ഹമീർപൂർ തുടങ്ങിയ പ്രദേശങ്ങൾ വികസിപ്പിച്ച് കോട്ടകളും കൊട്ടാരങ്ങളും തീർത്ത് ശക്തിപ്പെട്ടു. 1758-ൽ കറ്റോച്ച് വംശത്തിലെ ഗമന്ദ് ചന്ദ് എന്ന രാജാവിനെ അഫ്ഗാനികൾ, ജലന്ധർ ദൊവാബിലെ അവരുടെ പ്രതിനിധിയായി അംഗീകരിച്ചു. ഗമന്ദ് ചന്ദ്, കാങ്ഡ കോട്ടയിലേക്ക് ആക്രമണം നടത്തിയെങ്കിലും അദ്ദേഹത്തിന് അത് പിടിച്ചെടുക്കാനായില്ല. ഗമന്ദ് ചന്ദിന്റെ പൗത്രനായ സൻസാർ ചന്ദ് രണ്ടാമന്റെ കാലഘട്ടത്തിലാണ് കോട്ട പിടിച്ചെടുക്കാനുള്ള ഊർജ്ജിതശ്രമം നടന്നത്. സിഖ് പടനായകനായ ജയ് സിങ് കന്നയ്യയുടെ (ജയ് സിങ് ഗാനി) സഹായത്തോടെ കോട്ട ആക്രമിക്കുകയും 1783-ൽ ജയ് സിങ് കന്നയ്യ കോട്ട പിടിച്ചടക്കുകയും ചെയ്തു. 1786-ൽ സമതലപ്രദേശത്തുള്ള ചില പ്രദേശങ്ങളുടെ നിയന്ത്രണം ജയ് സിങ് കന്നയ്യക്ക് കൈമാറി സൻസാർ ചന്ദ് കോട്ട ഏറ്റെടുത്തു. സൻസാർ ചന്ദ് തന്റെ അധികാരം സമതലപ്രദേശങ്ങളിലേക്കും വ്യാപിപ്പിക്കാൻ ശ്രമിച്ചു. ലാഹോറിന്റെ ദിശയിലേക്കുള്ള ആക്രമണങ്ങൾ ഹോഷിയാർപൂരിലെത്തിയപ്പോഴേക്കും പഞ്ചാബ് രാജാവ് രഞ്ജിത് സിങ് തടഞ്ഞു. തെക്കുകിഴക്കുള്ള ബിലാസ്പൂരിലേക്കും അദ്ദേഹം ആക്രമണം നടത്തുകയും ബിലാസ്പൂർ തന്റെ രാജ്യത്തോട് ചേർക്കുകയും ചെയ്തു. ഇതിന്റെ ഫലമായി ബിലാസ്പൂരിലെ രാജാവ്, നേപ്പാളിലെ ഗൂർഖ രാജാവായ അമർ സിങ് ഥാപ്പയെ കാങ്ഡ ആക്രമിക്കുന്നതിന് ക്ഷണിക്കുകയും അതിന് തന്റെ സേനയുടെ സഹായം വാഗ്ദാനം ചെയ്യുകയും ചെയ്തു. 1806-ൽ ബിലാസ്പൂർ രാജാവിന്റെ സഹായത്തോടെ ഗൂർഖകൾ കാങ്ഡ താഴ്വര പിടിച്ചടക്കി. സൻസാർ ചന്ദും കുടുംബവും കാങ്ഡ കോട്ടയിൽ ഒളിച്ചു. കോട്ടയുടെ നിയന്ത്രണത്തിനായി 1809 വരെയുള്ള നാലുവർഷം യുദ്ധം തുടർന്നു. ഇതിനിടയിൽ സൻസാർ ചന്ദ്, രഞ്ജിത് സിങ്ങിനോട് സഹായാഭ്യർത്ഥന നടത്തിയെങ്കിലും അനുകൂലനടപടികളൊന്നുമുണ്ടായില്ല. തുടർന്ന് സൻസാർ ചന്ദ്, ഗൂർഖകളുമായി അനുരഞ്ജനത്തിന് ശ്രമിക്കുകയും തന്നെയും കുടുംബത്തെയും സ്വതന്ത്രമായി വിടാമെങ്കിൽ കീഴടങ്ങാമെന്ന വ്യവസ്ഥയിൽ യുദ്ധം അവസാനിക്കുകയും ചെയ്തു.
സ്ഥാനം
പ്രകൃത്യാൽത്തന്നെ എത്തിപ്പെടാൻ പ്രയാസമേറിയ തന്ത്രപ്രധാനമായ പ്രദേശത്താണ് ഈ കോട്ട തീർത്തിരിക്കുന്നത്. സമീപപ്രദേശത്തെ അപേക്ഷിച്ച് വളരെ താഴ്ന്ന നിരപ്പിൽ ഒഴുകുന്ന മാൻസി, ബൻഗംഗ എന്നീ നദികളുടെ സംഗമസ്ഥാനത്തുള്ള നാടപോലെയുള്ള കുന്നിൻപ്രദേശത്താണ് ഇതിന്റെ സ്ഥാനം. കോട്ടയുടെ വടക്കുപടിഞ്ഞാറുഭാഗത്തുകൂടെ ഒഴുകുന്ന ബൻഗംഗ നദിയുടെ നിരപ്പിൽ നിന്ന് ഏതാണ് 300 അടി ഉയരത്തിലാണ് കോട്ട നിൽക്കുന്നത്. മൂന്നുവശവും ചെങ്കുത്തായ നദീതീരങ്ങളായതിനാൽ വടക്കുകിഴക്കുഭാഗത്തെ പട്ടണത്തിന്റെ ദിശയിൽ നിന്നുമാത്രമേ കോട്ടയിലേക്ക് പ്രവേശിക്കാനാകൂ. നിരീക്ഷണസൗകര്യത്തിനായി, രാജഭരണകാലത്ത്, കോട്ടക്ക് ഇരുവശങ്ങളിലുമുള്ള കീഴ്ക്കാംതൂക്കായ നദീതീരങ്ങളിലെ സസ്യങ്ങൾ മുഴുവൻ വെട്ടി വൃത്തിയാക്കുകയും ചെയ്തിരുന്നു. കോട്ടക്ക് വടക്കുവശത്തുള്ള നദിക്കപ്പുറത്ത് ഉയരമുള്ള കുന്നിൻമുകളിൽ ജയന്തിമാതാക്ഷേത്രം സ്ഥിതിചെയ്യുന്നു.
കോട്ടയുടെ ഭാഗങ്ങൾ
വലിയൊരു മലക്കുമുകളിൽ സ്ഥിതിചെയ്യുന്ന ഈ കോട്ടയുടെ പ്രധാനകൊട്ടാരം സ്ഥിതി ചെയ്യുന്ന ഭാഗത്തേക്കെത്തുന്നത് ഏഴുകവാടങ്ങൾ കടന്നാണ്. 23 കൊത്തളങ്ങൾ ഈ കോട്ടക്കുണ്ടായിരുന്നു എന്നും രേഖപ്പെടുത്തപ്പെട്ടിട്ടുണ്ട്. മൊത്തത്തിൽ ഏകദേശം ഒരു കിലോമീറ്റർ ചുറ്റളവിൽ ഈ കോട്ട വ്യാപിച്ചുകിടക്കുന്നു. കോട്ടയുടെ ഏറ്റവും മുകളിലുള്ള ഭാഗത്ത് രാജകൊട്ടാരവും, തൊട്ടു താഴെയുള്ള തട്ടിൽ ക്ഷേത്രങ്ങളുമാണ്. ഇതിനു താഴെ വ്യത്യസ്ത നിരപ്പിൽ ഓരോരോ കവാടങ്ങൾ സ്ഥിതി ചെയ്യുന്നു.
കവാടങ്ങൾ
കോട്ടയിലെ കവാടങ്ങൾ പല കാലയളവുകളിലായി നിർമ്മിച്ചതാണ്. കോട്ടയുടെ മുകളിലേക്കുള്ള വളഞ്ഞുപുളഞ്ഞുള്ള വഴിയിൽ പലയിടത്തായാണ് ഈ കവാടങ്ങൾ സ്ഥാപിച്ചിരിക്കുന്നത്. കോട്ടയുടെ ഏറ്റവും താഴെയുള്ള രഞ്ജിത് സിങ് ഗേറ്റ്' പണിതിരിക്കുന്നത് സിഖ് സാമ്രാജ്യസ്ഥാപകനായ രഞ്ജിത് സിങ്ങിന്റെ ആധിപത്യകാലത്താണ്. ഇരട്ടക്കവാടമായ ഇതിന് മരംകൊണ്ടുള്ള വാതിലാണുള്ളത്. ഈ കവാടത്തിനു മുന്നിൽ കോട്ടയുടെ വശങ്ങളിലുള്ള ഇരുനദികളെയും യോജിപ്പിക്കുന്ന ഒരു കിടങ്ങും നിർമ്മിച്ചിട്ടുണ്ട്.
ഇരുമ്പുകമ്പികളും പട്ടകളും കൊണ്ടുള്ള വാതിലുണ്ടായിരുന്നു എന്നതിനാലാണ് അഹീനി ദർവാസക്ക് ആ പേരുവന്നത്. നിലവിൽ ഇതിന് വാതിലുകളൊന്നുമില്ല. ഈ കവാടത്തിനുശേഷം അമീറി ദർവാസ കാണാം ഇതുരണ്ടും കോട്ടയിലെ ആദ്യ മുഗൾ പ്രതിനിധിയായിരുന്ന നവാബ് അലി ഖാൻ നിർമ്മിച്ചതാണ്. നാലാമത്തെ കവാടമായ ജഹാംഗീരി ദർവാസ വഴിയിലെ ഒരു കൊടും വളവിനുശേഷമാണ് സ്ഥിതിചെയ്യുന്നത്. 1621-ൽ ജഹാംഗീർ കോട്ട പിടിച്ചെടുത്തതിനു ശേഷം തന്നെ പണിതതാണിത്. ഈ കമാനത്തിനു മുകളിൽ കോട്ട പിടിച്ചെടുത്ത തിയതി ആലേഖനം ചെയ്തുവച്ചിട്ടുണ്ട്.
ഇരുവശത്തും ഉയർന്ന മതിലുകളോടുകൂടിയ വീതികുറഞ്ഞ കവാടമാണ് അന്ധേരി ദർവാസ. ഹന്ദേലി ദർവാസ എന്നും ഇതിനുപേരുണ്ട്. വീതിയില്ലാത്തതിനാൽ ഇരുണ്ടിരിക്കാമെന്നതിനാലായിരിക്കാം ഈ പേര്. ആകെ തകർന്നുകിടക്കുന്ന ഈ കവാടം ഇപ്പോൾ പുനർനിർമ്മിച്ചുകൊണ്ടിരിക്കുകയാണ്. അന്ധേരി ദർവാസ കടക്കുമ്പോൾ രണ്ട് വഴികളുണ്ട്. ഒന്ന് കോട്ടയുടെ മറുഭാഗത്തേക്ക് പുറത്തേക്കിറങ്ങാനുള്ള വഴിയാണ്. ജഹാംഗീർ നിർമ്മിച്ച മസ്ജിദും, രണ്ടു തടാകങ്ങളും ഈ വഴിയിലുണ്ട്. രണ്ടാമത്തെ വഴി കോട്ടയുടെ മുകളിലെ പ്രധാനഭാഗത്തേക്കുള്ളതാണ്. ദർശനി ദർവാസ എന്ന കവാടത്തിലൂടെയാണ് ഇങ്ങോട്ടുകടക്കുന്നത്. കോട്ടയുടെ ഏറ്റവും പുരാതനമായ ഭാഗം ദർശനി ദർവാസയുടെ ഭാഗമാണ്. ഇരുഭാഗത്തും ഗംഗ, യമുന എന്നീ നദീദേവതകളുടെ ശില്പങ്ങൾ കൊത്തിവച്ചിരിക്കുന്ന കവാടമാണിത്. ക്ഷേത്രങ്ങളിരിക്കുന്ന തളത്തിലേക്കാണ് ഈ കവാടത്തിലൂടെ പ്രവേശിക്കുന്നത് എന്നതിനാലാണ് ദർശനി ദർവാസ എന്ന പേര് വന്നിരിക്കുന്നത്. ഈ തളത്തിലെ ലക്ഷ്മീനാരായൺ ക്ഷേത്രത്തിന്റെ ഇടതുവശത്തുകൂടി കൊട്ടാരങ്ങളുടെ തട്ടിലേക്കുള്ള മഹലോം കാ ദർവാസ ആരംഭിക്കുന്നു.
ഈ കവാടങ്ങൾ കൂടാതെ കോട്ടക്കു മുകളിൽ നിന്ന് നദിയിലേക്ക് നീളുന്ന ഒരു രഹസ്യപാതകൂടിയുണ്ടെന്നും ഇതുവഴിയാണ് ഗൂർഖകളുടെ ആക്രമണകാലത്ത് സൻസാർ ചന്ദ് കോട്ടയിൽ നിന്നും രക്ഷപ്പെട്ടതെന്നും പറയപ്പെടുന്നു.
ജഹാംഗീർ നിർമ്മിച്ച മസ്ജിദ്
1621-ൽ ഈ കോട്ട പിടിച്ചടക്കിയതിനു ശേഷം മുഗൾ ചക്രവർത്തി ജഹാംഗീർ ഇവിടെ ഒരു മസ്ജിദ് നിർമ്മിച്ചിരുന്നു. അന്ധേരി ദർവാസ കടന്നെത്തുമ്പോഴുള്ള രണ്ടു വഴികളിൽ വലതുവശത്തേക്കുള്ള വഴിയരികിലായി ഈ മസ്ജിദിന്റെ അവശിഷ്ടങ്ങൾ കാണാം. പിൽക്കാലത്ത് ഇത് ഒരു വെടിമരുന്നുപുരയായി ഉപയോഗിക്കുകയും ബ്രിട്ടീഷ് ആക്രമണകാലത്ത് പീരങ്കിയാക്രമണത്തിൽ തകരുകയും ചെയ്തു. ഈ മസിജിദിനടുത്തായി കപൂർ സാഗർ എന്ന ഒരു തടാകവുമുണ്ട്.
ക്ഷേത്രങ്ങൾ
ദർശനി ദർവാസ കടന്ന് അകത്തേക്ക് പ്രവേശിക്കുന്നത് വലിയൊരു തളത്തിലേക്കാണ് ഇവിടെ മൂന്നു ക്ഷേത്രങ്ങളുണ്ട്. ഇതിൽ കവാടത്തിന് അഭിമുഖമായി നിൽക്കുന്ന ലക്ഷ്മീ നാരായൺ ക്ഷേത്രത്തിന്റെ നാമമാത്രമായ അവശിഷ്ടങ്ങളേ ഇപ്പോൾ നിലവിലുള്ളൂ. അംബികാദേവി ക്ഷേത്രം എന്ന മറ്റൊരു ഹിന്ദു ക്ഷേത്രവും, ഒരു വലിയ ജൈനക്ഷേത്രത്തിന്റെ അവശിഷ്ടവും ഈ തളത്തിലുണ്ട്. ജൈന തീർത്ഥങ്കരനായ ആദിനാഥന്റെ ഒരു പ്രതിമ ഇവിടെയുണ്ട്. കറ്റോച്ച് രാജവംശത്തിന്റെ സ്ഥാപകനെന്നു വിശ്വസിക്കുന്ന സുശർമ്മന്റെ കാലത്തോളം ഈ പ്രതിമക്ക് പഴക്കമുണ്ടെന്നാണ് വിശ്വാസമെങ്കിലും ശാസ്ത്രീയവിശകലനമനുസരിച്ച് ഇത് 1446 കാലഘട്ടത്തിൽ തീർത്തതാണ്. ക്ഷേത്രങ്ങൾ നിലനിൽക്കുന്ന ഈ തളത്തിൽ നിന്നാണ് രാജകൊട്ടാരങ്ങളടങ്ങിയ നിലയിലേക്കുള്ള മഹലോം കാ ദർവാസ ആരംഭിക്കുന്നത്.
മുകൾഭാഗം
കോട്ടയുടെ ഏറ്റവും മുകൾഭാഗത്തുള്ള തട്ടിലാണ് രാജകൊട്ടാരങ്ങൾ സ്ഥിതി ചെയ്തിരുന്നത്. നിലവിൽ ഇവിടെ പഴയ കെട്ടിടങ്ങളുടെ അവശിഷ്ടങ്ങൾ മാത്രമേയുള്ളൂ. ഈ തട്ടിന്റെ തെക്കുപടിഞ്ഞാറേ അറ്റത്തായി ബഹുഭുജാകൃതിയിലുള്ള വലിയ ഒരു കൊത്തളവുമുണ്ട്.
ഹമ്മം
കോട്ടയുടെ കവാടങ്ങൾക്കെല്ലാം പുറത്ത്, ഇപ്പോൾ സഞ്ചാരികൾക്കുള്ള പ്രവേശനകവാടത്തിനു വലതുവശത്തായി മുഗൾ ശൈലിയിലുള്ള ഒരു ഹമ്മം (കുളിമുറി) നിലവിലുണ്ട്. ജഹാംഗീറിന്റെ പ്രതിനിധിയായി കോട്ട ഭരിച്ച ആദ്യത്തെ ഖിലാദാർ നവാബ് അലി ഖാന്റെ ഭരണകാലത്താണ് ഈ ഹമ്മം നിർമ്മിക്കപ്പെട്ടത്. എന്നാൽ ഹമ്മത്തിലേക്ക് വെള്ളമെത്തിക്കുന്നതിനായി തൊട്ടടുത്ത് നിർമ്മിച്ചിട്ടുള്ള കുളത്തിന്റെ വാസ്തുകലാശൈലിയിൽ നിന്ന് ഹിന്ദുക്കളുടെ ഭരണകാലത്തായിരിക്കണം നടന്നിരിക്കുന്നത് എന്ന് അനുമാനിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഹിമാചൽ പ്രദേശിലെ കോട്ടകൾ
ബുധനൂർ ഗ്രാമപഞ്ചായത്ത്
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
കാശിനാഥ് സിങ്ങ്
ഹിന്ദി നോവലിസ്റ്റും ചെറുകഥാകൃത്തുമാണ് കാശിനാഥ് സിങ്ങ്. വാരാണസിയുടെ എഴുത്തുകാരൻ എന്നറിയപ്പെടുന്ന കാശിനാഥ്‌ സിങ്‌ ഉത്തർപ്രദേശ് സർക്കാറിന്റെ പരമോന്നത സാഹിത്യസമ്മാനമായ ഭാരത് ഭാരതി പുരസ്‌കാരം ഉൾപ്പെടെ നിരവധി ബഹുമതികൾ നേടിയിട്ടുണ്ട്. 2011ൽ നോവലായ 'രെഹൻ പാർ രഘു' വിന് കേന്ദ്ര സാഹിത്യ അക്കാദമി പുരസ്‌കാരം ലഭിച്ചു.
ജീവിതരേഖ
ബനാറസ് ഹിന്ദു യൂണിവേഴ്‌സിറ്റിയിൽ ഹിന്ദി പ്രൊഫസറായിരുന്നു. കന്നഡ എഴുത്തുകാരൻ കൽബുർഗിയുടെ കൊലപാതകത്തിലും ദാദ്രി കൊലപാതകത്തിലും പ്രതിഷേധിച്ച് പുരസ്കാരങ്ങൾ തിരിച്ചു നൽകി. സർഗാത്മക ആവിഷ്‌കാരങ്ങൾക്കെതിരായ അതിക്രമങ്ങളിൽ പ്രതിഷേധിച്ചാണ് പുരസ്‌കാരം തിരിച്ചുനൽകിയത്.
പുറം കണ്ണികൾ
വർഗ്ഗം:ഹിന്ദി നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:1937-ൽ ജനിച്ചവർ
ഗോൾബേൺ നദി ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ,  സിഡ്നിയിൽ നിന്നും 213 കിലോമീറ്റർ വടക്കു-പടിഞ്ഞാറായും മെറിവായിൽ നിന്നും 35 കിലോമീറ്റർ തെക്കു-പടിഞ്ഞാറായും സ്ഥിതിചെയ്യുന്ന ദേശീയോദ്യാനമാണ് ഗോൾബേൺ നദി ദേശീയോദ്യാനം. ഹണ്ടർവാലി മേഖലയിലായുള്ള ഈ ദേശീയോദ്യാനം ഗോൾബേൺ നദിയുടെ ഏകദേശം 90 കിലോമീറ്റർ പ്രദേശത്തായി വ്യാപിച്ചുകിടക്കുന്നു. സാന്റി ഹോളോ, ഡെന്മാൻ, മെറിവ, മുഡ്ഗീ എന്നീ പട്ടണങ്ങളുടെ സമീപമാണിത്.
മൃഗങ്ങൾ
ഈ ദേശീയോദ്യാനം കംഗാരുകൾ, വോംബാറ്റുകൾ, എമുകൾ, ഇഗ്വാനകൾ, പ്ലാറ്റിപ്പസുകൾ, വ്യത്യസ്ത ഇനങ്ങളിൽപ്പെട്ട പക്ഷികൾ എന്നിവയുടെ സംരക്ഷിതപ്രദേശമാണ്. പ്രധാനപ്പെട്ട മുഡ്ഗീ-വ്വോലാർ പക്ഷിസങ്കേതത്തിൽ സ്ഥിതിചെയ്യുന്ന ഈ ദേശീയോദ്യാനത്തിന്റെ വംശനാശഭീഷണിനേരിടുന്ന റീജന്റ് ഹണി ഈറ്റർ മൂലമുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം
വർഗ്ഗം:ഐ.യു.സി.എൻ. വർഗ്ഗം II
കനോലി തൂക്കുപാലം
മലപ്പുറം ജില്ലയിലെ നിലമ്പൂരിൽ സ്ഥിതി ചെയ്യുന്ന ലോകത്തിലെ മനുഷ്യനിർമിതമായ ആദ്യത്തെ തേക്കിൻ തോട്ടമായ കനോലി പ്ലോട്ടിനെയും അരുവാക്കോടിനെയും തമ്മിൽ ബന്ധിപ്പിച്ച് ചാലിയാർ നദിക്ക് കുറുകെ കേരള വനംവകുപ്പ് നിർമിച്ചതാണ് കനോലി തൂക്കുപാലം. 2008-ലാണ് ഇത് നിർമ്മിച്ചത്. ഇതിന്റെ നീളം 147.5 മീറ്ററും വീതി 1.2 മീറ്ററുമാണ്. പൊതുമേഖലാസ്ഥാപനമായ സിൽക്ക് ആണ് ഈ പാലം നിർമ്മിച്ചത്
അവലംബം
വർഗ്ഗം:കേരളത്തിലെ തൂക്കുപാലങ്ങൾ വർഗ്ഗം:മലപ്പുറം ജില്ലയിലെ പാലങ്ങൾ
നെവാഡോ ഓജസ് ഡെൽ സലാഡോ
ലഘുചിത്രം|352x352ബിന്ദു| 2020 വേനൽക്കാലത്ത് ഓജോസ് ഡെൽ സലാഡോയുടെ വടക്കൻ മുഖത്ത് ഏകദേശം 6500 മീറ്റർ ഉയരത്തിൽ പെനിറ്റെന്റ് ഫീൽഡ് ലഘുചിത്രം|350x350ബിന്ദു| സെൻട്രൽ ആൻ‌ഡീസിലെ അഗ്നിപർവ്വത പ്രകൃതിദൃശ്യങ്ങൾ. അർജന്റീന-ചിലി അതിർത്തിയിലെ നെവാഡോ ഓജോസ് ഡെൽ സലാഡോ, സെറോ എൽ കോണ്ടോർ, പീനാഡോ എന്നിവ കാണിക്കുന്നു. [[അന്താരാഷ്ട്ര ബഹിരാകാശ നിലയം|അന്താരാഷ്ട്ര ബഹിരാകാശ നിലയത്തിൽ നിന്നുള്ള ബഹിരാകാശയാത്രിക ഫോട്ടോ, 2010]] അർജന്റീന - ചിലി അതിർത്തിയിലെ ആൻഡീസിലെ സജീവമായ സ്ട്രാറ്റോവോൾക്കാനോയാണ് നെവാഡോ ഓജസ് ഡെൽ സലാഡോ, ലോകത്തിലെ ഏറ്റവും ഉയർന്ന സജീവമായ അഗ്നിപർവ്വതം 6893 m. പടിഞ്ഞാറൻ അർദ്ധഗോളത്തിലെയും തെക്കൻ അർദ്ധഗോളത്തിലെയും അക്കോൺകാഗ്വയ്ക്ക് പിന്നിൽ ഏകദേശം 7,000 മീറ്റർ (23,000) ഉയരമുള്ള രണ്ടാമത്തെ ഉയർന്ന പർവ്വതം കൂടിയാണിത്. അടി) ഇത് ചിലിയിലെ ഏറ്റവും ഉയർന്നതാണ്.
അറ്റകാമ മരുഭൂമിക്ക് സമീപം സ്ഥിതിചെയ്യുന്നതിനാൽ, പർവതത്തിന് വളരെ വരണ്ട കാലാവസ്ഥയുണ്ട്, മഞ്ഞ് മഞ്ഞുകാലത്ത് മാത്രമേ അവശേഷിക്കുകയുള്ളൂ, എന്നിരുന്നാലും കനത്ത കൊടുങ്കാറ്റുകൾക്ക് ചുറ്റുമുള്ള പ്രദേശത്തെ വേനൽക്കാലത്ത് പോലും കുറച്ച് അടി മഞ്ഞ് മൂടാൻ കഴിയും. പൊതുവെ വരണ്ട അവസ്ഥ ഉണ്ടായിരുന്നിട്ടും, സ്ഥിരമായ ഒരു ഗർത്ത തടാകം 100 m വ്യാസം 6390 m പർവതത്തിന്റെ കിഴക്ക് ഭാഗത്ത്. ലോകത്തിലെ ഏറ്റവും ഉയരമുള്ള തടാകമാണിത്.
ഓജോസ് ഡെൽ സലാഡോയുടെ കയറ്റം കൂടുതലും ഉച്ചകോടിയിലേക്കുള്ള അവസാന ഭാഗം വരെ കുത്തനെ ആണ്, ഇത് കയറുവാൻ കയറുകൾ ആവശ്യമായി വരാൻ സാധ്യതയുള്ള ഒരു പ്രയാസകരമായ കയറ്റം ആണ്. ആദ്യത്തെ കയറ്റം 1937 ൽ ആൻ‌ഡീസിലെ ഒരു പോളിഷ് പര്യവേഷണത്തിലെ അംഗങ്ങളായ ജാൻ ആൽഫ്രഡ് സസെപൻസ്കിയും ജസ്റ്റിൻ വോജ്സ്നിസും ചേർന്നാണ് നടത്തിയത്.
ചിലിക്കും അർജന്റീനയ്ക്കും ഇടയിലുള്ള ഒരു അന്താരാഷ്ട്ര ഹൈവേ പർവതത്തിന് വടക്ക് ഭാഗത്തേക്ക് പോകുന്നു.
പേര്
നെവാഡോ ("ശാശ്വതമായി സ്നോബൗണ്ട് ') എന്നത് സ്ട്രാറ്റോവോൾക്കാനോകൾക്ക് ചിലപ്പോൾ ഉപയോഗിക്കുന്ന ഒരു ടോപ്പിനാമമാണ്. ഓജോസ് ഡെൽ സലാഡോയെ "ഉപ്പുവെള്ളത്തിന്റെ കണ്ണുകൾ" എന്ന് വിവർത്തനം ചെയ്യാനാകും; ലഗൂണുകളുടെ അല്ലെങ്കിൽ “കണ്ണുകളുടെ” രൂപത്തിൽ അതിന്റെ ഹിമാനികളിൽ പ്രത്യക്ഷപ്പെടുന്ന ഉപ്പിന്റെ ധാരാളം നിക്ഷേപങ്ങളിൽ നിന്നാണ് ഇത് വരുന്നത്.
ഭൂഗർഭശാസ്ത്രവും ജിയോമോർഫോളജിയും
ഓജോസ് ഡെൽ സലാഡോ, മറ്റ് ഉയർന്ന അഗ്നിപർവ്വതങ്ങളായ എൽ മ്യൂർട്ടോ, എൽ സോളോ, നെവാഡോ ഇൻകഹുവാസി, നെവാഡോ ട്രെസ് ക്രൂസസ് എന്നിവ പോലെ ആൻ‌ഡീസിലെ മധ്യ അഗ്നിപർവ്വത മേഖലയുടെ തെക്കേ അറ്റത്താണ് സ്ഥിതി ചെയ്യുന്നത്.
ഈ പ്രദേശത്തെ അഗ്നിപർവ്വത പ്രവർത്തനങ്ങൾ 26 ദശലക്ഷം വർഷങ്ങൾക്ക് മുമ്പ് കോർഡില്ലേര ക്ലോഡിയോ ഗേയിൽ ആരംഭിച്ചു, അതേ സമയം അയൽരാജ്യമായ മരിക്കുങ്ക ബെൽറ്റിൽ അഗ്നിപർവ്വതങ്ങൾ സജീവമായിരുന്നു. 18 ദശലക്ഷം വർഷങ്ങൾക്ക് മുമ്പ്, തെക്കേ അമേരിക്ക പ്ലേറ്റിന് താഴെയുള്ള നാസ്ക പ്ലേറ്റിന്റെ പ്രാദേശിക സബ്ഡക്ഷൻ കൂടുതൽ ആഴം കുറഞ്ഞതായിത്തീർന്നു, ഇത് അഗ്നിപർവ്വതം മാരികുങ്ക ബെൽറ്റിൽ നിന്ന് ഓജോസ് ഡെൽ സലാഡോ മേഖലയിലേക്ക് മാറാൻ കാരണമായി. പകരം=|ശൂന്യം|ലഘുചിത്രം|1178x1178ബിന്ദു| ഓജോസ് ഡെൽ സലാഡോയുടെ (മധ്യഭാഗത്ത്) അടുത്തുള്ള സെറോ എൽ മ്യൂർട്ടോയുടെ (ഇടത്) വടക്കൻ ചരിവുകളിലെ ഭൂമിശാസ്ത്രവും ഭൂമിശാസ്ത്രവും
രചന
പ്രധാനമായും പൊട്ടാസ്യം -റിച് ഡാസൈറ്റ്, റയോഡാസൈറ്റ് എന്നിവയാണ് സലാഡോയുടെ പാറകൾ. ഇതിന്റെ ലാവകളെ ഉയർന്ന ധാതുലവണങ്ങളടങ്ങിയതാണ്.
ഉയരം
ആൻഡീസ് മാഗസിനിൽ 2006-ൽ വന്ന ഒരു ലേഖനം, ഓജോസ് ഡെൽ സലാഡോ അക്കോൺകാഗുവയേക്കാൾ ഉയർന്നതാണെന്ന് അഭിപ്രായപ്പെട്ടു, ഇത് പഴയ ഉയരത്തിലുള്ള സർവേകളിൽ സംശയാസ്പദമായ കൃത്യതയെക്കുറിച്ചുള്ള ഒരു വാദമായിരുന്നു, ഇത് ഓജോസ് ഡെൽ 7057 m, ഏകദേശം 100 m അക്കോൺ‌കാഗുവയേക്കാൾ ഉയർന്നത്. 1955 ലെ ഒരു കണക്കനുസരിച്ച് ഓജോസ് ഡെൽ സലാഡോയുടെ ഉയരം 7100 m, പക്ഷേ അത് "അവസാന ക്യാമ്പിന്റെ ഉയരത്തെയും ഉച്ചകോടിയിലേക്കുള്ള കയറ്റത്തെയും അടിസ്ഥാനമാക്കിയുള്ളതാണ് ."
വാഹനസഹായത്തോടെ ഭാഗിക കയറ്റം
ഇടത്ത്‌|ലഘുചിത്രം| രണ്ട് RMMV HX കര വാഹനത്തിലെ ഏറ്റവും ഉയർന്ന ഉയരത്തിലെത്താനുള്ള ശ്രമങ്ങളാൾ ഓജോസ് ഡെൽ സലാഡോ ഒരു ജനപ്രിയ പർവ്വതമാണ്. പകരം=|ലഘുചിത്രം| 2007 ൽ സുസുക്കി സമുറായ് 2007 ഏപ്രിൽ 21 ന് ചിലി ജോഡികളായ ഗോൺസാലോ ബ്രാവോ ജി, എഡ്വേർഡോ കനാലസ് മോയ എന്നിവർ ചേർന്ന് നാല് ചക്ര വാഹനത്തിൽ  റെക്കോർഡ് ഉയരത്തിൽ എത്തി. 6,688 മീറ്റർ (21,942) ഉയരത്തിൽ അടി.) പരിഷ്കരിച്ച സുസുക്കി സമുറായി ആയിരുന്നു വാഹനം, 2007 മാർച്ച് 13 ന് ജർമ്മൻ മത്തിയാസ് ജെഷ്കെ ഒരു ജീപ്പ് റാങ്‌ലർ അൺലിമിറ്റഡ് റുബിക്കണിൽ സ്ഥാപിച്ച 6,646 മീറ്റർ റെക്കോർഡ് ആയിരുന്നു മുമ്പത്തേത്.
2019 ഡിസംബർ 13 ന് മത്തിയാസ് ജെഷ്കെയുടെ നേതൃത്വത്തിൽ 10 പേരുടെ ടീം ദീർഘകാല റെക്കോർഡ് തകർക്കുന്നതിൽ വിജയിച്ചു. അവർ 6,694 ഉയരത്തിൽ എത്തി m (21,962 അടി) പരിഷ്‌ക്കരിച്ച മെഴ്‌സിഡസ് ബെൻസ് യൂണിമോഗ് യു 5023 ൽ. അഗ്നിപർവ്വതത്തിന് മുകളിൽ അടിയന്തര റേഡിയോ സംവിധാനം സ്ഥാപിക്കാനുള്ള പര്യവേഷണത്തിന്റെ ഭാഗമായിരുന്നു അത്.
പുറംകണ്ണികൾ
വർഗ്ഗം:ഏറ്റവും ഉയരം കൂടിയ സ്ഥാനങ്ങൾ രാജ്യം തിരിച്ച് വർഗ്ഗം:അഗ്നിപർവ്വത തടാകങ്ങൾ വർഗ്ഗം:സജീവ അഗ്നിപർവ്വതങ്ങൾ വർഗ്ഗം:Coordinates on Wikidata വർഗ്ഗം:Pages with unreviewed translations
Pieter Cramer
Pieter Cramer (21 മെയ് 1721 (ജ്ഞാനസ്നാനം) – 28 സെപ്‌റ്റംബർ 1776) സമ്പന്നനായ ഒരു ഡച്ച് ചണ വ്യാപാരിയും അറിയപ്പെടുന്ന ഒരു പ്രാണിപഠനശാസ്ത്രജ്ഞനും ആയിരുന്നു. അദ്ദേഹം "Zealand Society" എന്ന ശാസ്ത്രസംഘടനയുടെ ഡയറക്ടറും Concordia et Libertate എന്ന ദേശീയ-സാംസ്കാരിക സംഘടനയിൽ അംഗവും ആയിരുന്നു. ആ വേദിയിലാണ് അദ്ദേഹം ധാതുക്കളെക്കുറിച്ചുള്ള പ്രസംഗങ്ങൾ നടത്തിയിരുന്നതും ഏഷ്യ, ആഫ്രിക്ക, അമേരിക്ക എന്നീ വിദേശരാജ്യങ്ങളിലെ ചിത്രശലഭങ്ങളെക്കുറിച്ചുള്ള De uitlandsche Kapellen മൂന്നു വാള്യങ്ങളായി പ്രസിദ്ധീകരിക്കുവാനുള്ള പദ്ധതി ആവിഷ്ക്കരിച്ചതും.
ക്രാമറിന്റെ കൈവശം Seashell, Petrification, പ്രാണികൾ എന്നിവയുടെ വലിയൊരു ശേഖരം ഉണ്ടായിരുന്നു. അവയിലധികവും Surinam, ശ്രീലങ്ക, സീറാ ലിയോൺ, Dutch East Indies തുടങ്ങിയ ഡച്ചു കോളനികളിൽനിന്നും ശേഖരിച്ച മനോഹരങ്ങളായ ശലഭങ്ങളായിരുന്നു.
അദ്ദേഹം തന്റെ ശേഖരത്തിലുള്ള ജീവികളുടെ ചിത്രങ്ങൾ വരക്കാനായി Gerrit Wartenaar എന്ന ചിത്രകാരനെ ഏർപ്പാടാക്കി. മറ്റുള്ളവരുടെ ശേഖരത്തിലുള്ളവയും വരക്കാൻ വേണ്ട ഏർപ്പാടുകൾ അദ്ദേഹം നടത്തി. അദ്ദേഹത്തിന്റെ വില്പത്രപ്രകാരം ബന്ധുവായ Anthony van Rensselaer ആണ്  Johannes Baalde എന്ന പ്രസാധകൻ വഴി പിന്നീട്  1775–1782ൽ De Uitlandsche Kapellen 33 ഭാഗങ്ങളായി പ്രസിദ്ധീകരിച്ചത്. 1776-ൽ എട്ടു ഭാഗങ്ങൾ പ്രസിദ്ധീകരിച്ചു കഴിഞ്ഞപ്പോൾ അദ്ദേഹം പനിമൂലം മരണമടഞ്ഞു. തുടർഭാഗങ്ങളുടെ രചയിതാവ് Caspar Stoll ആണെന്ന് കരുതപ്പെടുന്നു.
De Uitlandsche Kapellen പ്രാണിപഠനശാസ്ത്രത്തിലെ വളരെ പ്രധാനപ്പെട്ട ഒരു പുസ്തകമാണ്. കാൾ ലിനേയസ് പുതുതായി ആവിഷ്ക്കരിച്ച വർഗ്ഗീകരണരീതി ആദ്യമായി ഉപയോഗിച്ചത് ഈ കൃതിയിലാണ്. 1658-ൽ അധികം ചത്രശലഭങ്ങളെ 396 (400) പ്ലേറ്റുകളിലായി ഇതിൽ വിവരണം സഹിതം ചിത്രീകരിച്ചിരിക്കുന്നു.
ക്രാമറിന്റെ ശേഖരം അദ്ദേഹത്തിൻറെ മരണശേഷം പല ഭാഗങ്ങളായി വിൽക്കപ്പെടുകയോ ലേലത്തിൽ പോവുകയോ ചെയ്തു. അതിൽ നല്ലൊരു ഭാഗവും Nationaal Natuurhistorisch Museum കരസ്ഥമാക്കി.
കൃതികൾ
De uitlandsche Kapellen voorkomende in de drie Waereld-Deelen Asia, Africa en America – Papillons exotiques des trois parties du monde l'Asie, l'Afrique et l'Amerique (1775–1782).
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
ദാഹം (ചലച്ചിത്രം)
കെ.എസ്. സേതുമാധവൻ സംവിധാനം നിർവഹിച്ച 1965-ൽ പുറത്തിറങ്ങിയ മലയാളചലച്ചിത്രമാണ് ദാഹം. ചിത്രം പ്രതിക്ഷിച്ചത്ര സാമ്പത്തിക നേട്ടം കൈവരിച്ചില്ല. ജി ദേവരാജനാണ് ഈ ചിത്രത്തിന്റെ സംഗീതസംവിധായകൻ.
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:പി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ജാപ്പനീസ് സാഹിത്യം
ജപ്പാനിലെ ബുദ്ധമതത്തിന്റെ പ്രചാരണം, ഇന്ത്യൻ സാഹിത്യത്തിന്റെ സ്വാധീനം, ജാപ്പനീസ് സാഹിത്യത്തിൽ ചെലുത്തി. ക്രമേണ, ജാപ്പനീസ് സാഹിത്യം തനതായ ശൈലിയിലേക്ക് വികസിച്ചു, എന്നിരുന്നാലും ചൈനീസ് സാഹിത്യത്തിന്റെയും ക്ലാസിക്കൽ ചൈനീസിന്റെയും സ്വാധീനം എഡോ കാലഘട്ടത്തിന്റെ അവസാനം വരെ തുടർന്നു. പത്തൊൻപതാം നൂറ്റാണ്ടിൽ ജപ്പാൻ തങ്ങളുടെ തുറമുഖങ്ങൾ പാശ്ചാത്യ വ്യാപാരത്തിനും നയതന്ത്രത്തിനും വീണ്ടും തുറന്നതിനുശേഷം, പാശ്ചാത്യ, കിഴക്കൻ സാഹിത്യങ്ങളുടെ സ്വാധീനം ജാപ്പനീസ് സാഹിത്യത്തിൽ വർദ്ധിക്കുകയും ചെയ്തു.
നാറ കാലഘട്ടത്തിലെ സാഹിത്യം (എ. ഡി 794-നു മുമ്പ്)
ചൈനയിൽ നിന്നും കാഞ്ജി അക്ഷരമാല ജപ്പാനിൽ പ്രചരിക്കുന്നതിനു മുമ്പേ ജാപ്പനീസ് സാഹിത്യം വരമൊഴി മാത്രം ആയിരുന്നു ഉപയോഗിച്ചിരുന്നത്. ചൈനീസ്, കൊറിയൻ കുടിയേറ്റക്കാർ അഞ്ചാം നൂറ്റാണ്ടിന്റെ ആദ്യത്തിൽ തന്നെ ചൈനീസ് അക്ഷരങ്ങൾ ജപ്പാനിൽ പ്രചരിപ്പിച്ചു. ആദ്യകാല കൃതികൾ ചൈനീസ് മാതൃകയാണു പിൻതുടർന്നത്. ക്രമേണ ചൈനീസ് അക്ഷരങ്ങൾ ഉപയോഗിച്ച് എഴുതുന്നതും എന്നാൽ വ്യാകരണപരമായും സ്വനവിജ്ഞാനപരമായും ജപാനീസും ആയ രീതിയിൽ എഴുതാൻ ആരംഭിച്ചു. ചൈനീസ് അക്ഷരങ്ങളിൽ മാറ്റം വരുത്തി മന്യോഗാന(man'yōgana) എന്നറിയപ്പെടുന്ന  കാന ജാപനീസ് അക്ഷരമാലയുടെ (kana) ആദ്യരൂപം ഉരുത്തിരിഞ്ഞു. . നാറ കാലഘട്ടത്തിൽ ആണു ആദ്യത്തെ ജാപനീസ് സാഹിത്യ കൃതികൾ രചിക്കപ്പെട്ടത്. ആദ്യകാല ജാപനീസ് കൃതികളിൽ ഏറ്റവും പഴക്കം ചെന്നവയിൽ കൊജികി (എ.ഡി. 712) ഉൾപ്പെടുന്നു, പുരാതന ജാപനീസ് ഐതിഹ്യങ്ങളുടെ സമയരേഖ, നാടൻ പാട്ടുകൾ എന്നിവ ഉൾപ്പെട്ടതാണു കോജികി. എ,ഡി 720-ൽ രചിക്കപ്പെട്ട നിഹോൺ ഷോകി എന്ന ചൈനീസിൽ എഴുതപ്പെട്ട സമയരേഖ കൊജികിയേക്കാൾ വിപുലമായിരുന്നു. എ.ഡി 759-ൽ എഴുതപ്പെട്ട മൻയോഷു കവിതയാണ് മറ്റൊരു ആദ്യകാല ജാപനീസ് കൃതി.
ഹ്യാൻ സാഹിത്യം (794–1185)
മുറസാക്കി ഷിക്കിബു എന്ന എഴുത്തുകാരി ലോക സാഹിത്യത്തിലെതന്നെ ആദ്യ നോവൽ എന്ന് വിശേഷിപ്പിക്കപ്പെടുന്ന ഗെഞ്ചിയുടെ കഥ(ജാപാനി :源氏物語 ഗെൻജി മൊനൊഗതരി) പതിനൊന്നാം നൂറ്റാണ്ടിന്റെ ആദ്യഭാഗത്തിൽ രചിച്ചു. 905-ൽ രചിക്കപ്പെട്ട കൊകിൻ വകാഷു(Kokin Wakashū), 990കളിൽ രചിക്കപ്പെട്ട മകുറ നൊ സൊഷി (Makura no Sōshi ,The Pillow Book) എന്നിവയാണ് ഈ കാലഘട്ടത്തിൽ രചിക്കപ്പെട്ട മറ്റ് ജാപനീസ് കൃതികൾ.
മുറസാക്കി ഷിക്കിബുവിന്റെ സമകാലീനനായിരുന്ന സെയ് ഷൊനാഗൺ (Sei Shōnagon) ആണ് മകുറ നൊ സൊഷിയുടെ രചയിതാവ്, ജാപനീസ് ചക്രവർത്തിയൊടെ കൊട്ടരസദസ്സിലെ ജീവിതം, പ്രണയം, പ്രഭുക്കന്മാരുടെ നേരമ്പോക്കുകൾ എന്നിവയാണ് ഇതിലെ പ്രതിപാദ്യം. മറ്റൊരു പ്രധാന കൃതി മുപ്പത്തി ഒന്നു വാല്യങ്ങളിലായി ആയിരത്തിലധികം കഥകൾ ഉൾക്കൊള്ളുന്ന കൊഞ്ജാകു മോനോഗതരിഷു (Konjaku Monogatarishū'') ആയിരുന്നു, ഇന്ത്യ, ചൈന ജപാൻ എന്നിവിടങ്ങളിലെ കഥകൾ ആയിരുന്നു ഇതിൽ ഉൾപ്പെട്ടിരുന്നത്.